Cerar: Podržavamo ulazak BiH u Evropsku uniju\nSlovenija podržava članstvo Bosne i Hercegovine u Evropskoj uniji, ali je jasno da će biti vrlo važno da ta država prethodno ispuni sve propisane uslove kao i druge zemlje, izjavio je slovenački premijer Miro Cerar u intervjuu sarajevskom Dnevnom avazu.\nCerar se nada da će BiH uspešno sprovesti neophodne reforme, a Slovenija je spremna da nastavi da pomaže državu na putu ka Uniji.\nSlovenački premijer, koji je već danima u fokusu evropske i svetske javnosti zbog snažnog interesa Ljubljane da zaštiti svoju granicu nakon velikog priliva izbeglica u tu državu, podseća da je aplikacija za članstvo u EU proceduralni potez, formalnost koja sama po sebi ne daje nikakve garancije.\n"Ali, prilikom odlučivanja o podnošenju zahteva posebno je važno da takav zahtev naiđe na pozitivan odgovor od institucija EU i država članica. Zbog toga je neophodno da BiH nastavlja s ambicioznim reformama, a vreme za podnošenje prijave odabere u dogovoru sa EU i njenim članicama", naglašava Cerar.\nSlovenački premijer veruje da BiH nesumnjivo pripada evropskoj porodici i da je, takođe, jasno da to želi stanovništvo BiH.\n"Na političkim liderima u BiH stoga je velika odgovornost da se postigne ostvarenje demokratskih težnji. To neće biti lako, u našem slučaju nije bilo, i zahtevaće mnogo političke hrabrosti, odlučnosti i zrelosti od svih koji dele odgovornost za budućnost zemlje", naveo je Cerar.


Maline dominiraju izvozom iz BiH, a banane uvozom | Agroportal.ba\nRast izvoza voća i povrća, među kojim dominiraju maline, povećao se tokom prošle godine, te je dostigao vrijednost od 214 miliona KM, što je 24 odsto više nego 2016. godine, a duplo u odnosu na 2013. godinu. pišu nezavisne.com\nIz BiH najviše se izvoze smrznuta malina, svježe kruške, jabuke, šljive i kornišoni, na njih se odnosi oko 64 odsto vrijednosti ukupnog izvoza, rekla je Muhamedagićeva.\nPored Rusije, treba izdvojiti Srbiju, u koju se izvozi 18 odsto od ukupnog izvoza voća i povrća, Njemačku 17 odsto, Hrvatsku devet odsto, te Švedsku, Austriju, Italiju, Sloveniju, Švajcarsku i Crnu Goru, rekla je Muhamedagićeva.\nVelibor Trifković, predstavnik “Farma dva projekta”, rekao je da se na jednu uvezenu marku smrznutih malina izveze 45,85 KM, dok su kruške 99 odsto plasirane na tržište Rusije pokrivale uvoz izvozom prošle godine od 116 odsto.\nNa jednu KM uvezenih jabuka prošle godine, mi smo izvezli 1,20 KM. Pokrivenost uvoza izvozom svježim šljivama prošle godine iznosila je 422 odsto, dok je BiH prošle godine na jednu KM uvezenih kornišona izvezla 145,5 ovog povrća, rekao je Trifković.\nLjubiša Alempić, iz Udruženja malinara “Vilamet” iz Bratunca, kaže da je zadovoljan odnosom države prema njima, da imaju korektnu saradnju, te da nema velikih zamjerkih, osim da se više pomogne poljoprivrednim proizvođačima u sezonama kada je loša cijena.\nSada imamo period kada je loša situacija po malinarstvo, niske su otkupne cijene, ljudi gube volju za proizvodnju. Proizvodnja nam raste, ulazimo u problem, najviše se izvozi, ali je cijena problem, rekao je Alempić.\nFarma II Povrće Statistika USAID uvoz voće


Vučić: Podržavamo samo ono što se u BiH dogovore tri naroda - Moja Hercegovina\nPočetna / Vučić: Podržavamo samo ono što se u BiH dogovore tri naroda\n19. Oktobra 2021. 20:30\nNakon nekoliko dana ćutanja o komplikovanoj situaciji u BiH, izazvanoj sve češćim javnim istupima Milorada Dodika u kojima on najavljuje vraćanje nadležnosti na Republiku Srpsku i ukidanje zajedničkih institucija, danas se oglasio i Aleksandar Vučić, predsjednik Srbije. Zanimljivo da je Vučić komentarisao stanje u RS/BiH svega nekoliko časova nakon što ga je Nebojša Vukanović zamolio u otvorenom pismu da se izjasni povodom cijele situacije i da ”kao nesporni autiritet Milora Dodika, pokuša da ga urazumi”. Vučić je danas izjavio da Srbija podržava Dejtonski mirovni sporazum i sve što je u skladu sa njim, a da sve što je suprotno od njega neće podržati.\n“Sve što se dogovore tri konstitutivna naroda podržaćemo, sve suprotno tome nećemo. Za nas je najvažnije da čuvamo mir i stabilnost jer bez toga nema investitora. Poštujemo integritet BiH, onako kako poštujuemo integritet Republike Srpske u okviru BiH”, rekao je Vučić, a na pitanje novinara o sve većim tenzijama u susjednoj BiH, piše Tanjug.\nKao razlog za takve korake Dodik je iskoristio odluku bivšeg Visokog predstavnika međunarodne zajednice u BiH Valentina Incka, koji je krajem jula zabranio negiranje utvrđenih ratnih zločina u BiH i veličanje presuđenih ratnih zločinaca.\nDodik je Inckov potez nazvao pokušajem gušenja slobode misli i izražavanja srpskom narodu, te najavio više autonomije za taj bosanskohercegovački entitet.\nNebojša Vukanović, poslanik u Narodnoj skupštini Republike Srpske i jedan od opozicionih lidera, zatražio je jutros u otvorenom pismu od predsjednika Srbije da “na vrijeme urazumi Milorada Dodika”.\nOpozicija u Republici Srpskoj Dodika optužuje za korupciju, dok njegove posljednje poteze vidi kao pokušaj skretanja pažnje sa teškog ekonomskog stanja i loše borbe protiv pandemije korona virusa u tom dijelu Bosne i Hercegovine.\nOznakealeksandar vučić BiH dejton kriza Milorad Dodik nadležnosti nebojša vukanović srbija stanje u RS


EXPRES VESTI - Toronto savladao Klivlend i smanjio na 2:1 u seriji\nToronto savladao Klivlend i smanjio na 2:1 u seriji\nTORONTO - Košarkaši Toronta savladali su na svom terenu Klivlend sa 99:84, i tako stigli do prve pobede u finalnoj seriji Istočne konferencije NBA lige (2:1).\nToronto je praktično čitav meč kontrolisao rezultat i na kraju naneo prvi poraz Klivlendu u ovogodišnjem plej-ofu.\nDomaći tim je do pobede predvodio Demar Derouzen sa 32 poena, Kajl Lauri je dodao 20, dok je Kori Džozef meč završio sa 14 poena. Treba istaći i partiju Bizmarka Bijomba koji je imao samo sedam poena, ali čak 26 skokova.\nKod Klivlenda, najefikasniji je bio Lebron Džejms sa 24 poena, Džej-Ar Smit je ubacio 22, a Kajri Irving 13. Kevin Lav je odigrao najlošiju utakmicu u seriji i postigao samo tri poena, uz veoma loš procenat šuta (1-9).\nNaredna utakmica na programu je u ponedeljak, a ponovo će domaćin biti Toronto.\nMore in this category: « Fudbaleri Crvene zvezde šampioni Srbije\tBlat: Evropska košarka je šou trenera, NBA šou igrača »


Zakazivanje sednice o raspuštanju Skupštine pozdravio je premijer u ostavci Ramuš Haradinaj (Fotografija sa jednih od prethodnih izbora na Kosovu)\nPredsedništvo Skupštine Kosova donelo je danas odluku o raspuštanju Skupštine 22. avgusta, kako bi se otvorio put prevremenim parlamentarnim izborima.\nKako je rečeno nakon sastanka predsedništva Skupštine, izbori se mogu održati krajem septembra, ili prve nedelje u oktobru.\nPredsednik Skupštine Kadri Veselji rekao je da su se sve političke partije izjasnile da podržavaju izbore.\n"Nakon odluke Skupštine, to automatski daje mogućnost predsedniku Republike Kosova da raspiše prevremene izbore", kazao je Veselji.\nOn je dodao da izbori nisu samo opcija ili alternativa, već potrebna odluka za građane Kosova. Istakao je da je Kosovu potrebna odlučnost kako bi se postigao ekonomski napredak, pružile bolje šanse mladima, ali i vršila beskompromisna borba protiv negativnih pojava.\n"Osim odlučnosti i razvoja, zemlji je potrebna i strateška zrelost kako bi napredovali i očuvali državu, suverenitet i integritet. To se može postići kada imamo ekonomski razvijenu državu, koja se otvoreni bori protiv korupcije, ali kada pred sobom imamo naše strateške partnere", dodao je Veselji.\nZakazivanje sednice o raspuštanju Skupštine pozdravio je premijer u ostavci Ramuš Haradinaj, navodeći da su povratak mandata narodu i slobodni i demokratski izbori od suštinske važnosti za procese koji su pred Kosovom.\n"Kosovu su mnoge teme na stolu i zbog toga je dobro da se ne gubi vreme i da se izbori održe u ustavnom roku", kazao je Haradinaj na jednoj debati u Mitrovici.\nDatum izabran na preporuku EU\nDatumom raspuštanja Skupštine nezadovoljan je, međutim, opozicioni pokret Samoopredeljenje, navodeći da je ta sednica zakazana dosta kasno.\n"Najpre zbog potrebe da zemlja što pre ode u izbore, ali i zbog mogućnosti da se partije upuste u trgovinu o tehničkoj vladi, ili o novom mandataru bez održavanja izbora", napisala je na Fejsbuku Aljbuljena Hadžiu, poslanica ovog pokreta. Ona je dodala da je predlog ove partije bio da se Skupština raspusti 8. ili 14. avgusta.\nI nezavisni poslanik Iljlir Deda prokomentarisao je da 22. avgust nije u skladu sa dosadašnjim izjavama političara: "što pre na izbore".\nBiljal Šerifi ispred Inicijative za Kosovo kazao je da je 22. avgust izabran i uz preporuku Evropske unije (EU) kako bi posmatračka misija EU mogla da se pripremi za nadgledanje tih izbora. Na osnovu Ustava, u slučaju raspuštanja Skupštine izbori se održavaju ne kasnije od četrdeset pet dana od raspuštanja.\nBiljal Šerifi ispred Inicijative za Kosovo kazao je da je 22. avgust izabran i uz preporuku Evropske unije (EU) kako bi posmatračka misija EU mogla da se pripremi za nadgledanje tih izbora.\nPredsednik opozicionog Demokratskog saveza Kosova Isa Mustafa, koji je u subotu po treći put izabran za lidera te partije, izjavio je da neće biti kandidat te partije za premijera Kosova, već da će partija pronaći osobu "koja najbolje može da radi taj posao".\nU razgovoru za RSE Mustafa je kazao da njegova partija na predstojećim izborima želi da nastupi samostalno, ali da to može da se promeni u zavisnosti kako budu delovale ostale partije.\n"Ne mogu da govorim sa kojom partijom bismo ušli u koaliciju, jer o tome ćemo da diskutujemo unutar partije, ali, napravićemo koaliciju koja će moći dobro da upravlja Kosovom, borićemo se protiv korupcije, kriminala, radićemo na napretku ekonomskog razvoja, evroatlanskih integracija i na procesu dijaloga koji je pred nama", kazao je Mustafa.\nOn smatra da razgovore sa Srbijom treba da vodi premijer Kosova u skladu sa odlukom Ustavnog suda.\n"Taksa (od 100 odsto) treba da traje sve dok Srbija ne promeni svoje stavove i blokadu koju čini Kosovu", kazao je Mustafa.\nOn dodaje da se dijalog sa Srbijom ne može voditi bez unutrašnjeg političkog konsenzusa, "zato što se radi o zajedničkim interesima".\nUsvajanje sporazuma IPA fonda pre raspuštanja\nPrema Ustavu, u slučaju raspuštanja Skupštine izbori se održavaju ne kasnije od četrdeset pet dana od raspuštanja.\nAvdulah Hoti ispred opozicionog Demokratskog saveza Kosova kazao je da će se pre raspuštanja Skupštine usvojiti međunarodni sporazum IPA fonda.\nHaradinaj je inače u ponedeljak izjavio da Kosovo treba da uspostavi funkcionisanje države u potpunosti i da samo odlučuje o svim svojim pitanjima kada se radi o jačanju vladavine prava i zakona, vojsci i dr. On je dodao i da Kosovo nije dovršilo svoju državnost ni u spoljnoj politici.\nInače, predsednik Kosova Hašim Tači je od Kadrija Veseljija, kao lidera aktuelne vladajuće koalicije, zatražio da predloži novog mandatara za Vladu Kosova, što je Veselji odbio, navodeći da su izbori neizbežni.\nHaradinaj je 19. jula podneo ostavku zbog poziva Specijalizovanog tužilaštva Hagu. On se u Hagu pred tim tužilaštvom branio ćutanjem.\nPo povratku u Prištinu rekao je da će se vratiti premijerskim obavezama, ali njegov rad i ovlašćenja kao premijera u ostavci doveli su u pitanje ministri iz Demokratske partije Kosova tokom sednice Vlade, kada je odlučio da će se obratiti Ustavnom sudu.


Da dobro ste pročitali, zakup kvadrata u centralnoj beogradskoj ulici u pešačkoj zoni danas staje 150 evra i ta cena važi za potez u dužini od 600 metara, od hotela Moskva na Terazijama do fontane Delijska česma u Knez Mihailovoj ulici.\n"Nešto jeftiniji kvadrat, od 80 evra do 100 evra mesečno, može se naći nekoliko stotina metara napred i nazad od pomenutih tačaka. Ali i to nije zacrtano. Ono što jeste sigurno, je stav mnogih vlasnika lokala u centralnoj zoni da ih neće prodavati, jer Knez je uvek Knez, i sada i za sto godina, samo što će doći neke nove generacije", kaže nam vlasnik jednog lokala na tom potezu.\nNajskuplji su manji, sređeni lokali u prizemlju sa izlazima na pešačku zonu. Na ceni značajno gube već poslovni kvadrati koji se nalaze na spratu. U oglasima se tako traži 800 evra na drugom spratu za 70 kvadrata u ulici udaljenoj stotinak metara od pešačke zone.\nDa je poslovni prostor u beogradskoj Knez Mihailova ulici jedan je od najskupljih na svetu za rentiranje, pokazalo je i istraživanje kompanije Kušman i Vejkfild. Prema njihovim podacima poslovni prostor u srcu prestonice nalazi se na 36. poziciji liste najskupljih šoping ulica na svetu.\nPrema procenama te kompanije za promet nekretninama procenjuje da je prosečna cena u glavnoj beogradskoj pešačkoj zoni oko 1.080 evra po kvadratu godišnje, odnosno 90 evra mesečno. U odnosu na listi u prethodnoj godini Beograd nije ni napredovao ni nazadovao.\nNajskuplji kvadrat prodat za 9.302 evra\nPrema podacima Republičkog geodetskog zavoda najskuplji kvadrat poslovnog prostora u prošloj godini prodat je za 9.302 evra, a reč je o poslovnom prostoru površine 43 kvadrata u prizemlju stambeno-poslovne zgrade u Knez Mihailovoj ulici.\nZa pet miliona evra prodat je i poslovni prostor na opštini Stari grad, na ekskluzivnoj lokaciji u centru grada, za koji se vezuje i duga tradicija i čuveno poslovno ime, a nalazi se u zgradi koja je označena kao nepokretno kulturno dobro i spomenik kulture od velikog značaja.\nU RGZ navode da lokacija igra veliku ulogu u visini cene nepokretnosti, a naročito kada je reč o onim najskupljim.\n"Takve nepokretnosti se često nalaze u centralnoj beogradskoj Knez Mihailovoj ulici ili u pešačkoj zoni u njenoj okolini, a veoma je atraktivna i Njegoševa ulica na Vračaru. Od početka gradnje, Beograd na vodi takođe je jedna od najatraktivnijih lokacija, koju prate i drugi luksuzni stambeno-poslovni prostor kao što su Central garden, A blok, Vest 65, Skajlajn, Voždove kapije, Zelena avenija", navode u RGZ.


Kurs i obuka - ovladajte posebnim carinskim postupcima\nOvladajte posebnim carinskim postupcima - Audio verzija\nPravilima organizatora je predviđeno da lica koja učestvuju u oblasti spoljne trgovine treba, na prvom mestu stručni seminar - ovladajte posebnim carinskim postupcima da pohađaju. Naravno da je dopušteno i bilo kome ko nije u tom mometu zaposlen, a ko smatra da je potrebno sa ovom oblašću da se upozna, da prati pomenutu obuku.\nKako se prvo moraju prijaviti, svi koji su zainteresovani će odmah posle toga dobiti i neophodne podatke koji se tiču ne samo procesa upisa, nego i celokupne organizacije nastave. Naime, prijava se vrši tokom cele godine u svakoj od preko 20 poslovnica Obrazovnog centra Akademije Oxford, a takođe zainteresovani imaju apsolutno pravo da prijavu izvrše elektronskim putem ili, pak da konkretno predstavništvo kontaktiraju telefonom. Elektronski način prijavljivanja iziskuje slanje podataka o svakom pojedinačnom polazniku na mail institucije organizatora, a potrebno je da osim imena i prezimena, svako od njih tom prilikom napiše i datum svog rođenja i broj telefona, a kako bi mogao da ga kontaktira ovlašćeni predstavnik konkretne poslovnice.\nPored toga što moraju dostaviti svu neophodnu dokumentaciju, svi prijavljeni će i lično morati da dođu u konkretno predstavništvo organizatora, da bi se upisali.\nPredviđeno je, takođe da se specijalizovana obuka i kurs - ovladajte posebnim carinskim postupcima organizuje u prostorijama svake poslovnice navedene institucije, a kada se nastava organizuje prema klasičnom principu, ali je otvorena i ona mogućnost koja uključuje online praćenje edukacije. U tom slučaju je iznet zahtev da svaki zainteresovani obezbedi adekvatan kompjuter, kao i da u skladu sa važećim pravilima, izvrši instaliranje namenskog softvera, jer će isključivo tako i imati mogućnost da predavanjima pristupa. A ko god se ne bude najbolje snašao tokom postupka instalacije, svakako ima mogućnost da dobije profesionalnu podršku od strane stručnih lica zaposlenih u određenoj poslovnici.\nZa oba tipa edukacije je predviđeno da pojedinačni kandidati biraju kako će nastavu da prate, a u smislu da se opredeljuju između poluindividualne, individualne i grupne edukacije. Izuzev jasno uočljive razlike u broju polaznika, za svaku od njih je definisan i potpuno drugačiji princip organizacije.\nOrganizator predvideo da u jednoj grupi od 4 najmanje, pa do osmoro kandidata najviše, sme da uzme učešće, dok je individualna edukacija namenjena isključivo jednom polazniku, a 2 osobe bi trebalo da pohađaju poluindividualnu edukaciju, čiji je drugačiji naziv nastava u paru.\nDa naglasimo i to da se primarno zahteva oformljenje konkretne grupe, a što se odnosi na zvaničnu prijavu najmanje 4osobe u jednoj od poslovnica ove institucije. Isključivo kada navedeni zahtev bude bio ostvaren, ovlašćeni predstavnik tog predstavništva određuje zvanično kog datuma će grupni kurs i obuka - ovladajte posebnim carinskim postupcima da počne, ali isto tako definiše i dinamiku po kojoj će se časovi održati, te svakako precizira termine. Neophodno je da svi koji čine određenu grupu znaju i to da je princip organizacije ove vrste nastave naročito strog, tako da u situaciji kada nekom kandidatu bilo šta ne odgovara, on nema pravo da traži izmenu.\nJednostavno, u tom slučaju mu je na raspolaganju ili individualna edukacija, koju će pohađati samostalno ili poluindividualna, kada su dve osobe prisutne. Svaki zahtev pojedinačnog polaznika vezano kako za termine i dinamiku sprovođenja časova tako i za datum početka će, gotovo sigurno biti ispunjen, pošto se on o svemu tome mora vrlo detaljno dogovoriti kako sa koordinatorom za nastavu određene poslovnice, tako i sa predavačem, u čijoj se nadležnosti nalazi sprovođenje konkretne vrste edukacije.\nNaglašavamo i to da se korporativna obuka i kurs - ovladajte posebnim carinskim postupcima u svakom trenutku može organizovati, a u slučaju da nadležni u određenom preduzeću to zahtevaju. Naročito se, tom prilikom obraća pažnja na ispunjenje potreba polaznika, tako da se i zahtevi svakog klijenta ostvaruju što je moguće bolje. Koordinator za nastavu određenog predstavništva institucije organizatora će odrediti i to zajedno sa vlasnikom te kompanije ili sa njenim zvanično ovlašćenim predstavnikom, u kojim terminima će se nastava organizovati, te prema kakvoj dinamici i generalno, kog datuma će početi. A isto tako je otvorena mogućnost da dođe i do izmene mesta njenog održavanja, u smislu da klijent ima pravo to da iznese kao zvaničan zahtev. Da bi on mogao da bude ispunjen, potrebno je da izabrani prostor bude maksimalno kvalitetno opremljen, te da budu ispoštovani tačno određeni zahtevi, a sa svima njima će klijenti svakako da budu detaljno i upoznat.\nČime se bavi specijalizovani kurs i obuka - ovladajte posebnim carinskim postupcima?\nDa bi polaznik ovog seminara imao mogućnost da na najbolji mogući način razume u koju svrhu se primenjuju različiti carinski postupci, a koji se smatraju posebnim i u kojim tačno situacijama, neophodno je najpre da detaljno bude upoznat sa svima njima, pa je upravo to i prva tema koju će obraditi specijalizovana obuka i kurs - ovladajte posebnim carinskim postupcima.\nU važećem nastavnom programu se nalazi ukupno 6 carinskih postupaka, koji se tretiraju kao posebni, a upravo o njima će biti reči tokom trajanja nastave.\nNajpre će prisutnima biti objašnjeno šta se podrazumeva pod pojmom oplemenjivanja, ali sa akcentom kako na aktivnom, tako isto i na pasivnom oplemenjivanju. Zatim će profesori da govore o postupku takozvanog privremenog izvoza, odnosno privremenog uvoza, a takođe će precizno objasniti polaznicima ovog kursa i zbog čega se carinsko skladištenje definiše kao posebni carinski postupak, odnosno šta on tačno uključuje. A poslednji carinski postupak ove vrste, sa kojim će stručni seminar da upozna polaznike se odnosi na onaj koji je poznat pod nazivom prerada pod carinskom kontrolom.\nNakon što budu detaljno prezentovali svaki od navedenih posebnih carinskih postupaka, profesori će svakako da objasne prisutnima i koji se tačno uslovi moraju ispuniti, da bi se konkretnom pravnom licu omogućilo da iskoristi pogodnosti koje određeni postupak može da ponudi.\nIsto tako će svako ko bude pratio specijalizovai seminar - ovladajte posebnim carinskim postupcimaim biti, imati priliku da dobije i vrlo precizno objašnjenje o tome koje sve obaveze mora da ispuni apsolutno svaki ko u određenom postupku učestvuje, a kako ne bi došlo do eventualnih prekršaja, koji mogu da imaju nesagledive posledice na određeno pravno lice, to jest na učesnike u okviru tog posebnog carinskog postupka.\nNaravno da će biti reči i o svim onim situacijama iz prakse, a u okviru kojih se pojedini carinski postupci primenjuju pogrešno, odnosno na način koji nije usklađen sa odredbama koje propisuje aktuelni zakon. Svakako će profesori objasniti na primerima i koja je greška u pitanju, to jest šta je potrebno uraditi da bi ona, eventualno bila ispravljena, ali i da do nje, narednog puta uopšte ne bi ni došlo.\nGde i u kojim terminima se održava kurs i obuka - ovladajte posebnim carinskim postupcima?\nNa preko 20 lokacija, to jest u prostorijama svake poslovnice Obrazovnog centra Akademije Oxford se organizuje specijalizovana obuka i kurs - ovladajte posebnim carinskim postupcima, a takođe prijavljeni imaju pravo da odluče časove da prate online, ukoliko im tako više odgovara.\nPotrebno je da svi prijavljeni, koji se opredele za online praćenje nastave imaju sopstveni računar, ali i da specijalnu vrstu softvera, pre početka određene vrste nastave instaliraju. Svakako će im, u zavisnosti od potreba biti omogućena i stručna tehnička podrška, a u slučaju da ne uspeju samostalno tu vrstu softvera da instaliraju.\nKada su u pitanju termini i sprovođenja nastave, naglašavamo da oni zavise isključivo od toga da li polaznik odluči časove da pohađa samostalno, u paru ili u grupi.\nNaime, individualni seminar - ovladajte posebnim carinskim postupcima podrazumeva primenu istovetnih pravila kao i kada se edukacija organizuje za dve osobe, to jest kada se sprovodi poluindividualna nastava. Najvažnije je naglasiti da zainteresovani tada, svakako imaju pravo da zajedno sa ovlašćenim predstavnikom jedne od poslovnica institucije organizatora i sa onim profesorom, koji bi trebalo konkretnu vrstu nastave da vodi, preciziraju kako će se u tom slučaju časovi organizovati. Prvenstveno pod tim mislimo na činjenicu da će oni zajedno morati da definišu kako tačan datum početka i to ili individualne ili poluindividualne edukacije, tako i termine u kojima će zainteresovani da prate predavanja, a svakako je neophodno i da preciziraju kakvom dinamikom će se časovi organizovati.\nVrlo je važno da istaknemo činjenicu koja se odnosi na organizaciju nastave u grupi, a kada je prisutno od 4 do 8 kandidata najviše. Naime, najvažnije je da prvo bude napravljena jedna grupa, a što je u direktnoj vezi sa prijavljivanjem minimalnog broja kandidata. Tačnije, nakon što se 4 osobe bude prijavilo, sa željom da časove pohađaju baš na taj način, biće i moguće da koordinator za nastavu precizira kako će se časovi odvijati. Pored toga što će odrediti dinamiku njihovog održavanja i termine, on će svakako biti obavezan i da odluči kog datuma tačno će početi predavanja, a zatim je neophodno da obavesti sve koji su se prijavili, te spadaju u konkretnu grupu. U slučaju da i bilo kom polazniku ne bude odgovaralo nešto od toga, mora se naglasiti da njegov zahtev za promenom i to ni termina, ni dinamike, ali ni datuma početka, organizator ne sme da uzme u obzir, tako da taj kandidat može da se opredeli časove da prati na drugačiji način.\nPreostalo je, takođe da napomenemo i to da Obrazovni centar Akademije Oxford organizuje i specijalnu vrstu nastave, koju treba da prate osobe zaposlene u okviru one kompanije, koja je i zainteresovana za sprovođenje edukacije. A korporativni kurs i obuka - ovladajte posebnim carinskim postupcima podrazumeva prilično fleksibilan princip sprovođenja nastave, uzevši u obzir da se svaki klijent o detaljima vezano za to saglašava sa zvanično ovlašćenim predstavnikom u konkretnoj poslovnici institucije organizatora. Naročito je važno da napomenemo da je ovo jedina vrsta edukacije koju polaznici imaju pravo da prate na drugom mestu, ali isključivo ukoliko se radi o prostoru čije karakteristike u potpunosti zadovoljavaju predviđene standarde.\nNa koji način se organizuje obuka i kurs - ovladajte posebnim carinskim postupcima?\nNakon što bude izvršio prijavu, odnosno pošto pristupi upisu, svaki će polaznik pojedinačno da dobije neophodne informacije, te će saznati da je, zapravo njegova osnovna obaveza da navede koji tip nastave od ponuđenih želi da pohađa, to jest sa kog mesta mu najviše odgovara časovima da pristupa.\nPrvo i osnovno jeste da se specijalizovani kurs i obuka - ovladajte posebnim carinskim postupcima može pohađati u svakoj od preko 20 poslovnica organizatora, ali da je uvek otvorena mogućnost sprovođenja online edukacije. Jedino što je u tom slučaju vrlo važno jeste da svaki zainteresovani ima računar, ali je neophodno da namenski softver na njega instalira. Ako se neko, eventualno ne bude baš dobro našao tom prilikom, Obrazovni centar Akademije Oxford će mu omogućiti stručnu podršku, a kako bi u skladu sa aktuelnim pravilima tu vrstu softvera instalirao, jer tek posle toga može i da pohađa nastavu online.\nNaglašavamo da je predviđeno, takođe i da se svaki polaznik pojedinačno opredeljuje između mogućnosti da predavanja prati sasvim samostalno, odnosno putem individualne nastave ili u grupi, te u paru. Svaka od njih podrazumeva ne samo drugačiji princip organizacije, već i jasno određen broj polaznika.\nNaime, od četvoro do osmoro ljudi maksimalno ima pravo časove da pohađa u okviru grupne edukacije, ali ono što svaki prijavljeni mora znati jeste da se zahteva prvo da zvanično bude formirana grupa, kako bi predstavnik konkretne poslovnice organizatora stekao pravo da definiše po kom principu će se grupni kurs i obuka - ovladajte posebnim carinskim postupcima organizovati. Zapravo, kada se dovoljno lica bude prijavilo, on određuje kog datuma će nastava da počne, kojom brzinom će se predavanja odvijati i naravno, u kojim bi to trebalo da bude terminima. A informiše se posle toga svaki prijavljeni detaljno o načinu organizacije, ali mu se posebno naglašava da se promene nijednog detalja ne mogu izvršiti na njegov zahtev, pošto pravila to ne dozvoljavaju.\nSasvim je istovetan način na koji se organizuje, sa jedne strane individualna, a sa druge poluindividualna edukacija, te se obično za jednu od njih opredeljuju one osobe koje ne mogu da se uklope u unapred zadate termine. Zapravo, svaki prijavljeni definiše kako će se nastava odvijati i to direktno sa nadležnim profesorom i sa zvanično ovlašćenim koordinatorom za nastavu. Pod tim se podrazumeva da oni zajedno određuju kako termine održavanja časova, tako i dinamiku, ali svakako i datum početka.\nS obzirom na to da se korporativni kurs i obuka - ovladajte posebnim carinskim postupcima isto tako nalazi u ponudi ove obrazovne institucije, posebno je istaknuto da se ta edukacija maksimalno prilagođava zahtevima klijenta. A to znači da se zvanično ovlašćeni predstavnik kompanije koja želi svoje zaposlene u ovoj oblasti da edukuje, mora precizno dogovoriti o tome kada će nastava početi, u kojim terminima će se održavati i po kakvoj dinamici i to sa koordinatorom odabrane poslovnice pomenute institucije. Naročito je važno i da svaki klijent, koji je zainteresovan za korporativnu obuku zna da mu je dozvoljeno da iznese zahtev za promenom mesta održavanja nastave, što je isključivo u tom slučaju dozvoljeno. Naime, ako bude bila doneta odluka da će zaposlenima više odgovarati časove da pohađaju u svojoj firmi, biće potrebno i da odabrani prostor bude adekvatno opremljen. Svakako se podrazumeva da će svaki klijent na raspolaganju imati sve one informacije, koje se odnose na sve karakteristike konkretnog prostora, a koje u potpunosti moraju biti zadovoljene, kako bi zaposleni časove pohađali u skladu sa aktuelnim pravilnikom.\nKoliko traje specijalizovani seminar - ovladajte posebnim carinskim postupcima?\nU slučaju da se u nekoj kompaniji javi potreba da radnici pristupe ovoj edukaciji, neophodno je da se direktor tog preduzeća o svim segmentima organizacije, a samim tim i o trajanju, dogovori sa licem koje je u konkretnoj poslovnici organizatora nadležno za to.\nVrlo je sličan princip, po kome se organizuje i individualna i poluindividualna obuka i kurs - ovladajte posebnim carinskim postupcimatim, ali se u tom slučaju pojedinačni polaznik ne samo o trajanju, nego i o terminima održavanja i o datumu početka dogovara, kako sa profesorom, koji je nadležan za vođenje konkretnog tipa edukacije, tako i sa ovlašćenim koordinatorom za nastavu.\nIsključivo onda kada se prijavljeni odluči časove da pohađa u grupi, od njega se očekuje da se pridržava pravila koja definiše organizator, a koja se odnose kako na termine i dinamiku održavanja, to jest trajanje, tako i na datum početka.\nDakle, Obrazovni centar Akademije Oxford predviđa da grupni kurs i obuka - ovladajte posebnim carinskim postupcima traje 4 dana, to jest da 8 školskih časova nastavnog programa svi polaznici treba da prate dinamikom, koja uključuje po 2 školska časa dnevno.\nSpisak gradova za kurs i obuku "Ovladajte posebnim carinskim postupcima"


Švajcarski Srbi traže izvinjenje od fudbalera i vlasti - 27.06.2018, Sputnik Srbija\nU otvorenom pismu Srbi u Švajcarskoj zatražili su izvinjenje fudbalera švajcarske reprezentacije zbog slavlja dva gola koristeći „dvoglavog albanskog orla“ i... 27.06.2018, Sputnik Srbija\nsvetsko prvenstvo u fudbalu 2018, vesti, vesti sa svetskog prvenstva u fudbalu, srbija, đerdan šaćiri, granit džaka, svetsko prvenstvo u fudbalu 2018, fudbal, švajcarska (država)\n16:40 27.06.2018 (Osveženo: 14:57 21.09.2021)\n© REUTERS / Gonzalo FuentesDžaka slavi gol na provokativan način\nU pismu koje je objavio švajcarski dnevnik „Blik“, švajcarski Srbi ukazuju da je šarolikost kultura u toj zemlji nešto što čini sve građane ponosnim, zbog čega ne može biti da reprezentacija bude zloupotrebljena kako bi se koristili nacionalistički simboli i slale takve poruke.\nŠvajcarski državljani srpskog porekla smatraju da Fudbalski savez te zemlje treba da jasno osudi Šaćirija, Džaku i kapitena Lihtnštajnera za takvu akciju u dresu nacionalnog tima i da se izvini.\nIsto tako, traže da se ministar sporta Gi Parmelin i šef diplomatije Ignacio Kasis distanciraju od njihovih izjava datih s tim u vezi.\nIstovremeno, grupa koja je napisala pismo, a koja se sastoji pre svega od studenata i đaka, distancira se od svakog nasilja koje je poteklo od srpske strane.\n„Uvredljivo ponašanje srpskih navijača na stadionu, ali i deplasirane izjave srpskog trenera posle utakmice osuđujemo najoštrije. Tako nečemu nema mesta u sportu“, naglašavaju oni.\n26 Jun 2018, 17:54\nŠto se tiče slavlja igrača albanskog porekla, u pismu se ističe da taj gest predstavlja ne samo privrženost korenima, već „Velikoj Albaniji“, jer je to izraz utranacionalističke ideologije, koja je u poslednje vreme u jugoistiočnoj Evropi ponovo dobila na zamahu i koja izaziva zabrinutost ne samo Srba, već i Crnogoraca, „slovenskih Makedonaca“ i Grka.\nPosebno su švajcarski Srbi razočarani što su mnogi Švajcarci uzeli u zaštitu fudbalere koji su zloupotrebili reprezentaciju.\n„Time se bez ikakve sumnje stavlja do znanja da za Švajcarce srpskog porekla ima manje razumevanja nego za druge, kao i da njihovo mišljenje i osećanja manje znače od drugih, to jest da su građani drugog razreda“, navodi se u pismu.\n„Međutim, Švajcarska je i naša domovina. Mi navijamo na utakmicama za švajcarsku reprezentaciju i radujemo se svakom golu, nebitno čijeg je porekla strelac. Nadamo se da će reprezentacija ostati još dugo na turniru i da će prilikom daljeg nastupanja prikazati drugačije ponašanje, zajedništva, a ne podele tuđim nacionalističkim simbolima“, zaključuje se u pismu.


Kuba bira novog predsednika: Favorit modernista od kojeg se mnogo ne očekuje - 18.04.2018, Sputnik Srbija\nKuba bira novog predsednika: Favorit modernista od kojeg se mnogo ne očekuje\nKubanska Narodna skupština danas je započela dvodnevno zasedanje, tokom kojeg bi trebalo da bude izabran naslednik aktuelnog kubanskog lidera Raula Kastra, a... 18.04.2018, Sputnik Srbija\nvesti, svet, kuba, raul kastro, migel dijas kanel\n© AP Photo / Ismael Francisco, CubadebateRaul Kastro i Miguel Dijas Kastro\n© AP Photo / Ismael Francisco, Cubadebate\nKubanska Narodna skupština danas je započela dvodnevno zasedanje, tokom kojeg bi trebalo da bude izabran naslednik aktuelnog kubanskog lidera Raula Kastra, a prema pisanju medija, favorit je aktuelni prvi potpredsednik Kube Migel Dijas Kanel.\nSkupština će danas izabrati predsednika, ali će sutra objaviti ime Kastrovog naslednika, objašnjava AP i konstatuje da je reč o neuobičajnom dvodnevnom procesu tokom kojeg će prvi put posle 60 godina na najvišu funkciju u zemlji biti postavljen neko ko nije član porodice Kastro.\n18 Mart 2018, 15:02\nZa novog predsednika Kube najverovatnije će biti izabran Dijas Kanel (57).\nDijas Kanel pripada mlađoj generaciji lidera, zalagao se za modernizaciju ostrva, ali se od njega, kao dugogodišnjeg funkcionera Komunističke partije, ne očekuje da insistira na velikim političkim promenama, piše Rojters. Ukoliko bude izabran, Dijas Kanel biće prvi predsednik Kube koji je rođen nakon Kubanske revolucije.\nPo obrazovanju je inženjer elektronike, a u javnosti se često više pojavljivao u skladu sa potrebom nego Raul i Fidel Kastro, koji su vladali ostrvom u proteklih šest decenija.\nKao mladi šef pokrajinske partije, Dijas Kanel usprotivio se politici partije time što je podržao kulturni centar koji je prijateljski nastrojen prema LGBT zajednici.\nNa nacionalnom nivou, Dijas Kanel pozivao je državne medije da s više kritike pokrivaju događaje i tražio veći pristup internetu kako bi se otvorilo jedno od najslabije povezanih društva putem interneta na svetu. Britanska agencija ističe i da na sastanke često dolazi noseći tablet.\nIpak, navode analitičari, deluje da je Dijas Kanel kandidat oko kojeg je postignut konsenzus, kojeg je lično izabrao Kastro, čije je poverenje dobio radeći na njegov način više od tri decenije i držeći se partijske linije o ključnim političkim i ekonomskim pitanjima.\nOdložen odlazak Raula Kastra\n21 Decembar 2017, 23:20\n„Postoje razlozi za očekivanja da će on biti fleksibilniji, moderniji, ali nema dokaza koji idu u prilog tome da će biti reformista i da će napustiti jednopartijski sistem, ili da će prestati da favorizuje državni sektor nad nedržavnim “, rekao je bivši analitičar kubanske vlade Arturo Lopes Levi, koji je odrastao u Santa Klari, rodnom gradu Dijas Kanela, a sada predaje na Univerzitetu u Teksasu.\nDijas Kanel je 2003. godine izabran za šefa partije u pokrajini Olgin, a 2009. je postavljen za ministra za visoko obrazovanje.\nKastro ga je 2013. izabrao za svoju desnu ruku i pohvalio ga zbog njegove „solidne ideološke snage“.\nNa zasedanju kubanske Narodne skupštine ukupno 605 narodnih poslanika glasačkim listićima izabraće predsednika Državnog saveta, koji je po Ustavu šef države i vlade, predsednika Narodne skupštine, potpredsednika i članove Državnog saveta, prenose mediji.\nIme novog predsednik Državnog saveta biće objavljeno sutra, a kako se navodi, taj datum je za Kubu simboličan, jer su tog dana 1961. godine kubanske oružane snage pod vođstvom Fidela Kastra porazile intervencionističke snage.\nRaul Kastro (86) će, međutim, do 2021. godine ostati lider Komunističke partije, jedine političke organizacije u zemlji, što znači da će i dalje imati veliki uticaj na proces donošenja državnih odluka.\nMigel Dijas Kanel


Napoli kupuje fudbalera Sampdorije? - sport1.ba\nNapoli kupuje fudbalera Sampdorije?\n14.03.2018 u 15:39\nNapoli želi dovesti fudbalera koji trenutno nastupa za Sampdoriju.\nRiječ je o fudbaleru Lucasu Torreiri koji je na meti mnogih klubova u Evropi.\nVeliki konkurenti Napoliju u dovođenju ovog 22-godišnjeg fudbalera su Atletico Madrid i Inter.\nInteresovanje Napolija potvrdio je i njegov menadžer Pablo Bentancur.\n"Postoje velike šanse da potpiše za Napoli. I dalje moramo neke detalje da dogovorimo. Siguran sam da Torreira napušta Sampdoriju, ali po kojoj cijeni, to ipak morate pitati čelnike kluba", rekao je menadžer Lucasa Torreire.


Ono što je ohrabrujuće u ovom saznanju je činjenica da se na sastav mikrobioma može uticati\nNova studija ukazuje na to da poremećaj sastava majčinog mikrobioma – kolekcije mikroskopskih organizama koji nastanjuju njena creva, može biti ključni uzrok autizma i drugih neuroloških razvojnih poremećaja kod njenog potomstva.\nMikrobiom čine mikroorganizmi, poput bakterija, koji prirodno žive u našem probavnom sistemu, i čiji značaj za naše zdravlje nauka sve više otkriva.\nTako je poslednja studija, koju su sproveli naučnici Škole za medicinu pri Univerzitetu Virdžinija, pokazala da majčin mikrobiom tokom trudnoće ima najveći uticaj na rizik od razvoja autizma, što može da znači da bi izmene u dijeti buduće majke mogle doprineti prevenciji pojave poremećaja iz autističnog spektra.\nŠtaviše, osim što su utrdili vezu između mirobioma majki i autizma, naučnici su uspeli da svoja saznanja iskoriste kako bi sprečili razvoj poremećaja iz autističnog spektra kod laboratorijskih miševa, blokirajući određeni inflamatorni molekul, interleukin-17a, koji proizvodi njihov imuni sistem.\n“Utvrdili smo da je mikrobiom ključni faktor u predviđanju rizika od poremećaja iz autostočnog spektra, te da bi se uticanjem na mikrobiom buduće majke ili na sam inteleukin-17a moglo uticati i na razvoj autizma,” kaže Džordž Lukens sa Katedre za neuronauke pri Univerzitetu Virdžinija. Ovaj molekul IL-17a mogao bi se koristiti i kao biomarker za rano dijagnostikovanje poremećaja, dodao je.\nOtkriće Lukensa i njegovih kolega osvetljava složenu vezu između majčine crevne flore i zdravog razvoja njene dece. “Mikrobiom može oblikovati mozak u razvoju na brojne načine i ima veliki uticaj podešavanja imunog sistema kod dece i način na koji će ona reagovati na infekcije, povrede ili stres,” objašnjava on.\nOno što je ohrabrujuće u ovom saznanju je činjenica da se na sastav mikrobioma može uticati bilo kroz način ishrane, bilo uzimanjem suplemenata, bilo fekalnom transplantacijom, i tako uspostaviti zdrava ravnoteža u sastavu mikroorganizama koji žive u majčinim crevima.\nSledeći zadatak za naučnike je da utvrde koji tačno elementi mikrobioma su oni koji stvaraju rizik za autizam, i kako se na njih najefikasnije može uticati.\nŠto se tiče direktnog ciljanja na IL-17a i njegovog blokiranja, Lukens kaže da ovaj metod nosi više rizika. “Trudnoća je stanje u kome majčino telo mora da prihvati strano telo, odnosno bebu, pa se u ovaj kompleksan zadatak za imuni sistem ne bi trebalo previše mešati,” objašnjava on. Iako je ovaj inflamatorni molekul do sada povezan sa oboljenjima poput reumatoidnog artritisa, multipleks skleroze i psorijaze i već postoje lekovi za njegovo blokiranje, on takođe ima važnu ulogu u borbi protiv infekcija, naročito onih gljivičnih.\nOvo je samo poslednje u nizu novih istraživanja koje otkrivaju ogroman značaj crevne flore na zdravlje ljudi, piše Sajens dejli.\nTagovi :autizam, crevna flora, crevni mikrobi, imuni sistem, interleukin-17a, mikrobiom, neuronauka, trudnoća


„Da sam išla putem koji sam planirala, možda ne bih stigla do cilja” - Kreativno mentorstvo\nDok iščekujemo susret uživo, sa mentijima aktuelnog VI ciklusa smo se sastali na još jednoj onlajn kafi i u neformalnoj atmosferi razgovarali o radu sa mentorima, izazovima sa kojima su se sada suočili, ličnim očekivanjima i uvidima do kojih su došli u ovom procesu. Učesnicima je podršku pružio tim „Kreativnog mentorstva”.\nTokom razgovora, dotakli smo se nekoliko važnih tema u vezi sa mentorstvom i mentorskim odnosom, poput uverenja koja su prepoznali kao ograničavajuća ili izazova koje nosi rad na sebi, a koji mentorski odnos zahteva.\nOvo je bila i prilika da se podsetimo mentorskih alata i različitih tehnika koji su predstavljeni na samom početku ciklusa, u okviru kick-off treninga u novembru. Dragana Jevtić, suosnivačica i direktorka „Kreativnog mentorstva”, ohrabrila je učesnike da postavljaju konkretna i otvorena pitanja, čak i ako ona ukazuju na ranjivost. Upravo ranjivost koju možemo osetiti u okviru mentorskog odnosa predstavlja važan resurs, jer može voditi do toga da stvari prvo posložimo, a zatim prihvatimo i internalizujemo u potpunosti. Na taj način menti stiče bolji uvid u svoje potrebe, a potom i u naredne etape koje bi trebalo sprovesti na putu ka ostvarenju cilja.\nFokusiran i strukturiran rad je posebno značajan tokom godinu dana programa. Rad na sebi, na promišljanju i zadacima između mentorskih sastanaka, na kontekstu u okviru koga se nalazi cilj kome streme, jesu imperativi za mentije.\nPored toga, bitno je da se ne izgubi iz vida da je mentorski odnos onos između dve osobe, da je podložan promenama, neslaganjima i razlikama. Učenje o tome kako da ih iskomuniciramo, pomirimo ili prevaziđemo čini značajan korak u zajedničkom radu. Otvorenošću prema mentoru, ostavljamo prostor da steknemo novu perspektivu, prepoznamo kvalitete koje nismo znali da posedujemo, dobijemo i pružimo podršku.\nNa kraju, zajedno sa učesnicima smo se podsetili da je promena inicijalnog cilja i plana u redu i da ne predstavlja neuspeh. Mnogo je važnije dati sebi prostora i vremena da sve posložimo, osnažimo se i pronađemo svoj pravac.\nOsim direktne razmene u vezi sa radom sa mentorima, učesnici su imali priliku i da podele novosti u vezi sa svojim radom, projektima, ali i da se povežu i prepoznaju prilike za saradnju između sebe.\nDragana Jevtić,kreativno mentorstvo,menti,mentor,Učenje


Veselji pisao Kongresu SAD o navodnim zločinima Srbije – ProSrpski Portal\nPismo je prvo poslato predsedavajućoj Predstavničkog doma Kongresa, Nensi Pelosi i predsedniku Odbora za spoljne poslove, Eliotu Engelu.\nU pismu koje će, kako se navodi, biti poslato svim parlamentima prijateljskih zemalja, kao i Evropskom parlamentu, Kadri Veselji je pomenuo navodne brojne masakre i zločine koje je Srbija počinila na Kosovu, prenosi RTK na srpskom jeziku.\nPrema njegovim rečima, u brutalnom režimu Slobodana Miloševića Albanci na Kosovu su bili žrtve i meta sistematskog nasilja.\n"Prema tome, oko milion Kosovara, više od polovine stanovništva, bili su primorani da napuste Kosovo, a pola miliona bilo je raseljeno unutar zemlje. Ukupno, oko 90% albanskog stanovništva postali su izbeglice ili raseljena lica. 13,535 je ubijeno. Među njima je bilo 1230 dece, uključujući bebe i drugu malu decu", navedeno je, između ostalog, u pismu Veseljija.\nKako prenosi RTK, Veselji je pomenuo i nerešenu sudbinu hiljade nestalih osoba.\n"Tokom deset godina postojanja, Kosovo je pokazalo da je mirna zemlja i da aktivno traži pozitivne odnose sa svim susedima, uključujući i Srbiju. Međutim, moram reći da treba učiniti mnogo da bi se omogućilo poboljšanje, a deo pobošljanja je i prihvatanje istine", navodi se u pismu predsednika kosovskog Parlamenta.\n"U ime Skupštine Kosova, želeo bih da pozovem Vas i Vaše kolege da omogućite formalno priznanje istorijske nepravde koja je učinjena protiv mog naroda. To se može učiniti kroz rezoluciju kojom se pokazuju i osuđuju zločini protiv čovečnosti koji su se dogodili na Kosovu", kaže se u Veseljijevom pismu.


Ponedjeljak, 11 Juli 2016 19:52\nPjesnik Đorđe Nešić dobitnik je tradicionalne nagrade "Petrovdanski vijenac" za 2015/2016. godinu za knjigu pjesama "Bolje je biti u manjini", a nagrada mu je dodijeljena danas u Kalinoviku, u okviru obilježavanja i proslave Petrovdana - krsne slave i Dana ove opštine.\nNešić, koji radi kao upravnik Kulturno-naučnog centra "Milutin Milanković" u Dalju u Hrvatskoj, rekao je da je počastvovan i da se osjeća nedostojnim da bude u probranom društvu srpskih pjesnika.\n"Ova nagrada je specifična po tome jer se prve godine dodjeljuje određenom autoru, druge godine se održava književno-kritički okrugli sto o pjesnikovom djelu, a treće godine bude štampana knjiga izbora iz pjesnikove poezije sa izlaganjem sa književnog skupa", istakao je Nešić.\nRajko Petrov Nogo, jedan od ranijih dobitnika nagrade, rekao je da kalinovački poetski vijenac predstavlja "malo čudo".\n"Nismo ni slutili da će već nakon 10 godina održavanja manifestacije nastati biblioteka kakvu danas posjedujemo. Na ovome bi nam pozavidio i mnogo veći grad", kaže Nogo.\nNačelnik Kalinovika Mileva Komljenović navela je da ova opština, bez obzira što je mala, podržava velike ideje i projekte.\n"Neprocjenjiva je vrijednost što možemo da ugostimo eminentna imena srpske kljiževnosti, da budemo njihov domaćin i uživamo u poeziji i vrhunskoj kritici. Dogodine ćemo pokušati da okupimo dobitnike `Petrovdanskog vijenca` iz prethodnih 10 godina", istakla je Komljenovićeva.\nNagrada koja je uručena Nešiću sastoji se od vijenca petrovdanskog cvijeća, povelje, kandila i novčanog iznosa. Nakon dodjele nagrade održano je i poetsko veče u čast dobitnika.\nViše iz kategorije: « ''Glasovi sa granice'' osvajač Zlatne sove Promocija audio-knjige poema Dare Sekulić »


Nikolić: Kuća sa dvoja vrata – i EU i Rusija – Nadlanu.com\nNikolić: Kuća sa dvoja vrata – i EU i Rusija\nObjavljeno 30. maja 2012. / 23:28:20\nBEOGRAD, 30. maja 2012. (Beta) – Izabrani predsednik Srbije Tomislav Nikolić izjavio je da je za njega EU važna, ali je Srbija uvek najvažnija i da je njegova politika i ranije bila “kuća sa dvoja vrata – i EU i Rusija”.\n“Želim Srbiju u EU, ali taj put je dug, pre svega zbog grešaka prethodnog režima, korumpirane države, partijskog pravosudja, a ne moje ili bilo čije druge želje”, rekao je Nikolić u intervjuu za Večernje novosti od četvrtka.\nNikolić je upitao i zašto bi se Srbija odrekla Rusije, svog dugogodišnjeg prijatelja i saveznika, i dodao da će se truditi da poboljša odnose Srbije i Rusije, što je nedavno rekao i ruskom predsedniku Vladimiru Putinu.\nNa pitanje da li je slovački šef diplomatije Miroslav Lajčak prošle nedelje u Beograd doneo paket “Merkel plus” koji podrazumeva gašenje institucija na severu Kosova i otvaranje kancelarije Beograda u Prištini, Nikolić je odgovorio da će o problemu Kosova gradjanima saopštiti “sve što je režim DS krio od njih”.\n“Veoma je važno da se o rešavanju kosovskog pitanja postigne konsenzus svih relevantnih političkih stranaka u Srbiji i da taj problem ubuduće zajednički rešavamo”, kazao je.


Danica Gudurić | 04. jun 2019.\nStručna komisija je ta koja ocenjuje kvalitet programa koji se finansira iz budžeta opštine, kaže za Radio Slobodna Evropa (RSE) predsednik opštine Prijepolje Dragoljub Zindović odbacujući tako kritike zbog načina na koji se u ovoj opštini donose odluke o doniranju medija.\nVlast opštine Prijepolje, na krajnjem jugozapadu Srbije, nije jedina koja se suočila sa tom vrstom kritika, koje se pre svega zasnivanju na optužbama za odlučivanje o donacijama po kriterijumu političke poslušnosti lokalnih medijskih kuća. Takođe, kao argument se poteže i to što se sredstva namenjena za bavljenje pitanjima od opšteg interesa umesto medijima na teritoriji opštine koja ih dodeljuje, daju medijima u drugim opštinama, ponekad i onima udaljenim više stotina kilometara.\n„Televizija Forum je medij civilnog sektora i kao takva je korektor vlasti u Prijepolju ukazujući na nezakonite radnje, probleme koji se ne rešavaju, a koji su u interesu građana. Nikada se nismo ni trudili da budemo bliski vlasti. Zbog toga smo kažnjeni“, uverena je direktorka ove televizije Mileva Mališić.\nOna izražava sumnju da će se i ove godine pri raspodeli sredstava za sufinansiranje projekata medijskog sadržaja od javnog značaja, ponoviti prošlogodišnja situacija kada su mediji iz Prijepolja dobili ukupno 12,8 posto ili 900 hiljada dinara (oko 7.500 evra), od planiranih 7 miliona dinara (više od 60.000 evra) iz opštinskog budžeta.\nTakođe, 2018. godine 87,2 posto ili 6.100.000 dinara (oko 54 hiljade evra) otišlo je za projekte iz susedne opštine Priboj, zatim onima iz Novog Pazara (udaljenog 120 kilometara) i Beograda (udaljenog 280 kilometara), jer ih je komisija ocenila kao projekte koji doprinose razvoju medijskog pluralizma, sa visokim stepenom uticaja na kvalitet informisanja.\n„Na volšeban način tu su uplivale neke fantomske firme i televizije bliske aktuelnom režimu, koje čak nemaju ni vidljivost niti dozvolu za emitovanje ovde u Prijepolju. Međutim, to komisiji nije smetalo da im da milionski iznos. Konkretno mislim na Televiziju Sandžak iz Novog Pazara kojoj je opredeljeno 2.100.000 dinara (oko 18.500 evra). Najmanje su dobili lokalni mediji, među kojima je i moj portal, 150.000 dinara (oko 1.300 evra), Televizija Forum 100.000 dinara (blizu 900 evra) i list Polimlje 650.000 dinara (oko 5.500 evra)“, podseća novinar i vlasnik prijepoljskog portala PP Medija Alem Rovčanin.\nDodaje da je uveren da se situacija i ove godine neće promeniti jer su isti ljudi na vlasti, te da će najveći deo budžetskog medijskog kolača opet dobiti mediji van Prijepolja.\n„Nismo želeli da dajemo legitimitet ovakvom ishodu konkursa pa je televizija Forum odbila da primi sto hiljada dinara“, zaključuje Mileva Mališić.\nIz budžeta Prijepolja za sufinansiranje projekata iz oblasti informisanja prošle godine donacije su dobili Informativni centar Priboj – 2.200.000 dinara (oko 25.600 evra), Global Solutions & Communications DOO iz Beograda 450.000 (oko 3.900 evra), Televizija 5 iz Užica 200.000 dinara (oko 1.700 evra), Bošnjačka kulturna zajednica za oživljavanje štampanog izdanja Revije Sandžak 100.000 dinara (oko 900 evra) i Media centar Islamske zajednice u Srbiji 350.000 dinara (oko 3.000 evra).\nUpitan sastav Komisije?\nFinansijska podrška i dalje je veliki problem za lokalne medije koji, da bi bili održivi, moraju imati više izvora finansiranja, pored prihoda od reklama, donacija i finansijsku podršku preko projektnog sufinansiranja. Zbog toga stručnost komisije koja odlučuje o raspodeli sredstava mora biti na zavidnom nivou, ističe Mališić.\nUverena je da to u Prijepolju nije slučaj.\n„Članovi komisije se ne biraju od predloženih kandidata novinarskih uduženja već od samopredloženih medijskih stručnjaka i naravno rade po nalogu predsednika opštine“, kazala je Mališić.\n„Od tri člana komisije jedan je dugo bio radnik Televizije Sandžak, koja je pod patronatom Muamera Zukolića (narodni poslanik i predsednik Stranke pravde i pomirenja) i dan danas ima dodirnih tačaka sa njim, što jasno govori da je komisija tu pro forme da ispoštuje volju lokalnog rukovodstva“, mišljenja je novinar Alem Rovčanin.\nTakav stav demantuje gore citirani predsednik opštine Prijepolja Dragoljub Zindović, inače član Srpske napredne stranke (SNS), partije aktuelnog predsednika Srbije Aleksandra Vučića:\n„Moram da kažem da se stručna komisija formira u skladu sa zakonom i da ja i Opštinsko veće uvek uvažimo preporuke komisije.“\nNa pitanje RSE zašto lokalni mediji iz opštinskog budžeta dobijaju najmanje novca Zindović odgovara da je stručna komisija ta koja ocenjuje kvalitet programa koji se finansira.\n„Ja sam se interesovao za neke programe. Rekli su da su namenjeni za marginalizovane grupe, kao što je romska populacija. Ti programi su dobili visoke ocene“, kaže Zindović podvlačeći da su i lokalni mediji iz Prijepolja u skladu sa kvalitetom projekta dobili deo budžetskog kolača.\nZa ovu godinu za informisanje iz opštinskog budžeta Prijepolja planirano je 9.000.000 dinara (oko 79.000 evra) ali još uvek nije raspisan konkurs za raspodelu sredstava.\nZa razliku od Prijepolja susedne opštine Priboj i Nova Varoš najviše sredstva ostavljaju medijima u svojim opštinama. Ove dve opštine raspisale su javni poziv za učešće na konkursu za sufinansiranje javnog interesa u oblasti javnog informisanja. Priboj iz budžeta za ovu godinu izdvaja 7.000.000 dinara (oko 62.000 evra), a Nova Varoš 4.800.000 dinara (42.000 evra).\nZvezda je rođena: Firma osnovana posle raspisivanja medijskih konkursa dobija milione u Vojvodini\n← Internet zavisi od Gugla\nStručna grupa „1 od 5 miliona“: Ne postoje uslovi za slobodne i fer izbore →


kosarka.me - Crnogorski igrači bez angažmana\nNapisao: Miloš Pročitano 1859 puta\tsubota, 10 januar 2015 13:56\nMi smo sastavili tim od igrača koji su trenutno ''slobodni agenti'', koji bi itekako bio konkurentan za sami vrh tabele u Prvoj A ligi:\n1. Miloš Kuveljić - Plejmejker - bek je prošle sezone u Sutjesci prosječno igrao 34 minuta po meču, postižući 12,1 poen po meču. 196cm visoki košarkaš mogao bi biti odlično rješenje za većinu crnogorskih prvoligaša.\n2. Nikola Vučurović - Sjajni veteran je tekuću sezonu počeo u rumunskoj Krajovi, ali je napustio nezadovoljan situacijom u klubu. U šampionatu Rumunije 34-godišnji šuter odigrao 7 utakmica sa prosječnim učinkom od 10 poena i 3 skoka, dok je u Balkanskoj ligi u prosjeku bilježio 12,8 poena i 5,3 skokova na 4 odigrana meča.\n3. Stefan Tufegdžić - 198cm visoki, bivši kadetski reprezentativac naše zemlje bio bi povlašćeni igrač u našoj petorci. Momak rođen 1995. godine igra na pozicijama 3 i 4, a nakon par sezona u srpskim ligama, trenutno je bez kluba.\n4. Filip Goranović - 29-godišnji centar je bio sjajan na početku ove sezone: na 6 odigranih utakmica u dresu Građanskog bilježio je u prosjeku 15,3 poena i 7,7 skokova. 205cm visoki igrač je međutim odlučio da napusti BiH, nezadovoljan finansijskom situacijom u njegovom bivšem klubu.\n5. Miloš Pajović - 10,5 poena i 5,8 skokova u Balkanskoj ligi odlična su preporuka za sada već bivšeg centra Vlaznije. Pajović je, zajedno sa svojim saigračem Gavranićem, napustio albanski klub prije nedjelju dana.\nplej: Nemanja Grabovica - Nakon brojnih problema sa povredama koljena Grabovica se prošle godine vratio i odigrao 10 mečeva za Sutjesku, prosječno postižući 3,6 poena.\nbek: Vladimir Boričić - 31-godišnji Beranac je sezonu počeo sa prosječno 19 poena na dva odigrana susreta za Primorje, ali je potom odlučio da ode iz Herceg Novog.\nkrilo: Nemanja Gavranić - 13,8 poena i 9,5 skokova u Balkanskoj ligi u dresu Vlaznije, prije raskida saradnje sa Albancima.\nkrilo: Aleksandar Milović - Nakon iskustava u Španiji i Portugalu ovaj 27-godišnjak je prošlu sezonu proveo u Lovćenu, sa kojim trenutno trenira. Milović je zaliječio nezgodnu povredu prepona i spreman je za povratak na parket.\nkrilni centar: Petar Popović - Još jedan bivši igrač Sutjeske je u ovom trenutku slobodan na tržištu. U pitanju je ovaj 202 cm visoki 26-godišnjak, koji je prošle godine prosječno postizao blizu 11 poena i 6 skokova u crnogorskoj ligi.\ncentar: Dragomir Marojević - Iskusna ''petica'' je nakon kratke epizode u Baškimiju bez angažmana, a trenutno je na probi u Ibru, gdje će pokušati da se izbori za ugovor do kraja sezone.\nPored navedenih igrača, slobodni u izboru nove sredine su Vladimir Milošević, koji je dobio otkaz u Danilovgradu, Andrija Pejović, prošlogodišnji centar Ulcinja, Marko Perović, bivši igrač Ibra...\nViše iz ove kategorije: « Jovanović se priključio Danilovgradu, Milošević slobodan\tLjuca se vratio u tuniški Sahel »\nu Crnogorski treneri


Jeftini letovi iz Albanije do Italije - Aviokarte Albanija Italija - eSky.hr\nAviokarte iz Albanije do Italije\nPretražite letove iz Albanije do Italije\nProvjerite najbolje prilike za letove iz Albanije do Italije\nDirektni letovi s Aviokompanijom:\tLuke Air (BV),\tAlitalia (AZ).\n✔ Postoje li posebne ponude za letove iz Albanije do Italije na eSky.hr?\n✔ Mogu li se pobrinuti za osiguranje prilikom rezervacije leta iz Albanije do Italije?\n✔ Ako rezerviram leto iz Albanije do Italije, mogu li rezervirati ujedno i smještaj?\n✔ Koje zrakoplovne tvrtke nude letove iz Albanije do Italije?\nBudite sigurni, da na eSky.hr ponuda letova iz Albanije do Italije uključuje ne samo niskotarifne aviokompanije, već i one koje su specijalizirane za visoki standard.\nPopularne aviokompanije na relaciji Albanija - Italija


Čavušoglu: Protokol u Ankari bilo u skladu sa zahtevima EU\nTanjug 8. aprila 2021. 11:47\nANKARA – Turski ministar inostranih poslova Mevlut Čavušoglu odgovorio je danas na diplomatski incident u kome je samo jedan od dvoje šefova Evropske unije tokom posete dobio stolicu na sastanku u Ankari, rekavši da je sedenje bilo organizovano u skladu sa zahtevima evropskog bloka.\nNa sninmku iz Ankare vidi se da je protokol obezbedio dva centralna mesta za predsednike Evropskog saveta, Šarla Mišela i turskog predednika Redžepa Tajipa Erdgana, dok je predsednica Evropske komisije Ursula fon der Lajen, vidno zbunjena, smeštena na sofu sa strane.\nČavušoglu, koji je sedeo na drugom kauču, rekao je da je organizacija sedenja bila u skladu sa međunarodnim protokolom i da je Turska izložena nepravednim optužbama, preneo je Rojters.\n„Turska je država sa tradicijom, nije je joj prvi put da ugosti gosta. Protokol koji se poštuje za sastanke u Turskoj je u okviru međunarodnog protokola. Isto je učinjeno i ovde, rekao je Čavušoglu novinarima u Ankari.\nPrema njegovim rečima, protokol u predsedništvu je ispunjavao zahteve EU.\n„Drugim recima, raspored sedenja je urađen tako da udovolji njihovim zahtevima i sugestijama“, istakao je Čvaušoglu.\nRanije kada je Erdogan bio u poseti Briselu da bi razgovarao sa šefovima Evropske komisije i Evropskog saveta, koji kolektivno predstavljaju 27 država članica EU, bile su obezbeđene tri stolice.


Sirijske trupe ušle u uporište pobunjenika\nTrupe Slobodne sirijske armije patroliraju ulicama Kusaira\nTelevizija je objavila da su državne bezbednosne snage danas ušle u Kusair i počele da hvataju teroriste, kako vlada naziva pobunjenike\nSirijska državna televizija izveštava da su vladine trupe ušle u pobunjenički grad Kusair, u nastavku jednonedeljnih nastojanja da se ponovo uspostavi kontrola nad strateškim područjem između Damaska i mediteranske obale. Televizija je objavila da su državne bezbednosne snage danas ušle u Kusair i počele da love teroriste, kako vlada naziva pobunjenike.\nNeimenovani sirijski zvaničnik je izjavio za zapadne novinske agencije da su vladine trupe zauzele sedište gradske vlasti i okolne zgrade, ali to nije potvrđeno iz nezavisnih izvora. Sirijski borci za ljudska prava su javili da su vladine snage danas pojačale napad na Kusair i da su u artiljerijskim i vazdušnim napadima oštećene kuće u gradu. Oni tvrde da vladinim trupama pomažu pripadnici proasadovih paramilicija i borci libanske ekstremističke organizacije Hezbolah.\nSirijska organizacija za ljudska prava sa sedištem u Londonu javlja da je u napadu poginuo najmanje 30 ljudi, među kojima je i 16 pobunjenika.\nU međuvremenu, Asad se zariče da se neće povući pre izbora iduće godine. On je u retkom televizijskom intervjuu za neku stranu novinsku organizaciju - argentinski list „Klarin“ - dao prvu izjavu o svojoj budućnosti otkako su se Sjedinjene Države i Rusija ovog meseca saglasile da pokušaju da organizuju razgovore njegovih savetnika i predstavnika sirijske opozicije o miroljubivom rešenju građanskog rata.


Beta 9. septembra 2018. 16:20\nPrištinski analitičar Beljulj Bećaj ocenio je da je poruka koja je preneta posetom predsednika Srbije Aleksandra Vučića Kosovu da će korekcije koje se nameravaju izvršiti u okviru konačnog i pravno obavezujućeg sporazuma o normalizaciji odnosa izmedju Kosova i Srbije kretati po liniji mesta koje je on posetio.\n„Poruka je da Srbi neće ostati van pažnje i odbrane Srbije. U tom smislu činjenica da je posetio Gazivode i Mitrovicu kao i pokušaj posete Banji služi za slanje poruke kojim će se delom izvršiti korekcija granice. Istovremeno je to poruka za Srbe u drugim delovima Kosova da će biti deo pažnje Srbije, ne naoružavajući ih, ali ne dozvoljavajući nikome da ih dovede u opasnost“, kazao je Bećaj za agenciju Beta.\nUpitan da prokomentariše deo izjave predsednika Vučića da će biti dobro ako se u roku od 10 godina postigne sporazum, Bećaj je rekao da će to možda trajati i duže ako se glavni pregovarači medjusobno bojkotuju.\n„Ili ako se deluje abnormalno pretnjama kao što je slučaj sa srpskim pripadnicima Bezbednosne snage Kosova, ili ponižavanjem pred kamerama direktora (kancelarije za Kosovo i Metohiju Marka) Djurića. Mislim da je još gore ako se sporazumi postižu u kancelarijama bez poštovanja realnog stanja“, rekao je Bećaj.\n„Dozvola posete tom delu Kosova je bila pogrešna odluka kosovskih političara koji ne shvataju realnost i štete koje mogu biti nanete u diplomatskim odnosima zbog ovog neznanja“, kazao je Bećaj.


Osiguravajuća društva povećala premiju 17,3 odsto\nUkupna premija osiguravajućih društava u Srbiju u prvom tromesečju ove godine iznosila je 13,6 milijardi dinara,17,9 odsto više nego u istom periodu prošle godine, objavila je Narodna banka Srbije.\nU Srbiji posluje 21 osuguravajuće društvo, a pre godinu dana bilo ih je 16, dok je broj zaposlenih povećan sa 8.146 na 10.264. U većinskom stranom vlasništvu je 14 društava.\nBilansna suma osiguravača povećana je za 11,5 odsto, sa 65 miliona na 72,5 miliona dinara, a kapital je uvećan 5,9 odsto, sa 22,5 milijarde na 23,8 milijardi dinara.\nUčešće neživotnih osiguranja je 89,7 odsto u premiji, a najveći je bio rast osiguranja motornih vozila, 44,5 odsto, i dobrovoljnog zadravstvenog osiguranja, 39,3 odsto.\nPovećano je učešće životnog osiguranja sa 7,9 na 10,3 odsto u premiji.\n"Jagodinska pivara" ponovo izvozi u Makedoniju\n"Jagodinska pivara", nakon četiri godine, ponovo počinje isporuku piva na tržište Makedonije a pregovora se i sa kupcima iz Bosne i Hercegovine, izjavio je generalni direktor pivare Zoran Petrović.\nPrvi šleper "jagodinskog čiče" krenuće za Makedoniju iduće sedmice - pola u staklenoj a pola u plastičnoj ambalaži - a svake nedelje će se, prema ugovoru, isporučivati po jedan šleper za početak.\n- Uporedo s pivom krenuće i marketinška kampanja u toj bivšoj jugoslovenskoj republici - dodao je Petrović.\nU poslovodstvu "Jagodinske pivare", koja ima tradiciju proizvodnje piva dužu od 150 godina, ističu da im je "veoma važan povratak na tržište, sada susednih država" i da su se za ovaj posao dobro pripremili.\nViše od milion evra investirano je u zamenu ambalaže, nabavku novih i remont postojećih mašina, a od oktobra prošle godine dostignut je vrhunski kvalitet piva koje se pravi bez primene konzervansa i drugih veštačkih komponenti.\nSledeća velika investicija, prema rečima Petrovića, biće nabavka opreme za otakanje piva u buradima, nabavka buradi i pokretanje proizvodnje vode.\n"Jagodinska pivara" je konsolidovala proizvodnju u prvih pet meseci ove godine, ima pozitivan bilans i četvrata je po realizaciji u Srbiji.\nUz proizvodnju piva "Jagodinska pivara", u kojoj država ima 65% kapitala a ostalo mali akcionari, proizvodi bezalkoholna pića i pekarski kvasac.\nBankarske provizije guše srpsku privredu\nJelašić upozorava da nema opravdanja za visoke provizije banaka u platnom prometu i preti da će, ako zatreba, NBS pribeći administrativnim merama.\nNisu samo visoke kamate ono što muči preduzetnike kada imaju posla sa bankom. Tu su i velike provizije na neke transakcije koje moraju da se obavljaju svakodnevno, kao što su predaja pazara, plaćanje računa, a kada dođe vreme da se isplate plate, na velikim iznosima se uzimaju i najveće provizije. Platni promet u Srbiji beleži veliki rast, kako po broju naloga, tako i po njihovoj vrednosti, a čak pada i prosečna tarifa Narodne banke Srbije, ali zato provizije poslovnih banaka ostaju i te kako skupe. Banke su samo za prva tri meseca ove godine na naknadama i provizijama zaradile skoro osam milijardi dinara ili oko 100 miliona evra, i to je jedan od najznačajnijih izvora njihovog profita.\nMali procenat - velika zarada\nNa ovaj problem ukazao je i Radovan Jelašić, guverner Narodne banke Srbije, koji je i upozorio banke da ako ne bude došlo do smanjenja provizija centralna banka će reagovati, i to administrativnim merama.\n- NBS će redovno obaveštavati privredu i građane o bankarskim tarifama kako bi ih mogli upoređivati. Centralna banka je više puta upozorila banke da nema opravdanja za visoke tarife i da bi njihovo smanjenje doprinelo povećanju broja transakcija i vrednosti naloga, a time i smanjenju plaćanja u gotovini - istakao je Jelašić.\nOn je naglasio da većina banaka zaračunava visoke troškove za elektronski transfer novca, koji čak dostižu i do 0,5 odsto po nalogu. Koliko novca je u pitanju može poslužiti podatak da se u 2007. godini prosečno dnevno transferisalo 667.800 naloga u vrednosti od 151 milijardu dinara. Zamerka guvernera je i što se prilikom određivanja cene ovih usluga banke ne vode troškovima. Ako se, na primer, naplaćuje usluga u procentu od vrednosti transakcije, banka naplati za transakciju od 100.000 dinara pet puta više nego za transakciju od 1.000 dinara, iako nema nikakve razlike u obavljenom poslu.\nČinjenica da su cene platnih naloga banaka slične govori da u ovom delu bankarskog sektora ne postoji dovoljno konkurencije. Zato Jelašić upozorava da je uloga NBS transparentnost, konkurencija i, ako ustreba, i uvođenje administrativnih mera.\nPreduzetnici i firme su posebno na udaru naknada za vođenje i gašenje računa, mada ima banaka koje ne naplaćuju ništa za ove usluge. Mesečno vođenje računa ide i do 735 dinara, kolika je maksimalna naknada u Sosijete ženeral banci, dok skoro sve banke naplaćuju gašenje računa i to papreno, pa na primer da bi firma ugasila račun u Alfa banci ili Privrednoj banci Beograd mora da plati 1.000 dinara.\nProvizija i za uplate pazara\nTakođe, bankama se zamera što su provizije neopravdano visoke za transakcije unutar iste banke, odnosno interna plaćanja. Tako se za transakcije u vrednosti od 175.000 dinara naplaćuje provizija čak i do 4.000 dinara, koliko iznosi maksimalna provizija za srednja i velika preduzeća u Unikredit banci, dok je minimalna provizija 50 dinara, a mala preduzeća i preduzetnici ne plaćaju ništa. Prosečna standardna provizija za ova plaćanja je 82 dinara.\nMeđutim, najzanimljivije su tarife kada klijent banke uplaćuje novac na sopstveni račun, gde ako u Unikredit banci uplatite 110 miliona dinara u kovanicama morate da platite proviziju od 20 odsto ili 2,2 miliona dinara. Takođe i prilikom isplate sa računa u Jugobanci jugbanci iz Kosovske Mitrovice provizija iznosi do deset odsto, pa na 110 miliona dinara to izađe 1,1 milion dinara, dok je u drugim bankama taj iznos manji bar za polovinu.\nAkcijama "Jata" neće se trgovati na berzi\nSve iluzije građana, koji su se nadali da će dobiti akcije "Jata" i trgovati njima na berzi, definitivno su otišle niz "vetar". Iako je pre nekoliko meseci bilo reči o akcijama u šest javnih preduzeća, među kojima je zakonom predviđen i "Jat", došlo je do neočekivane promene i za građane, ali i za sadašnje i bivše zaposlene.\nUmesto akcija, svi će dobiti novac, ali koliki, niko ne može precizno da odredi. Svakako manje od onoga što su do skoro najavljivali razni ministri. Jer, nije jasno ni šta će od "Jata" ući u kapital koji se prodaje. I Luka Andrić, državni sekretar u Ministarstvu ekonomije, kaže da se tek očekuje odluka o tome koji deo "Jata" ide na prodaju.\n- Radi se na finalizaciji strategije, a Vlada će odlučiti da li će, zajedno sa "Jatom" biti prodata i Pilotska akademija u Vršcu, "Jat Su-port" i Poljoprivredna avijacija, koje su sada u sastavu nacionalnog avioprevoznika - ističe Andrić, napominjući da je privatizacioni savetnik predložio da se sve to proda zajedno.\nO tome zašto će građani i radnici dobiti novac umesto akcija, državni sekretar ima objašnjenje.\n- Ta mogućnost predviđena je i zakonom, upravo zbog načina privatizaije "Jata" - kaže Andrić. - Ovo je važno, jer "Jat" ima problem sa evropskim regulativama, odnosno bilateralnim sporazumima koji vezuju našu zemlju.\nAko bismo podelili akcije, rizikovali bismo da ta transakcija ne bude ocenjena kao prihvatljiva na evropskom nivou. Andrić objašnjava da je neophodno da 51% vlasništva ostane u rukama srpskih državljana, odnosno državljana neke od evropskih država.\n- Moramo da znamo šta prodajemo pre početka tendera, jer u slučaju da je neko od kupaca van Evropske unije, može nastati ozbiljan problem, ako se akcije podele - napominje sekretar. - Ako bismo podelili akcije građanima, one bi došle na berzu, njima bi se i trgovalo. To znači da bi mogle da ih kupe i kompanije iz zemalja van EU. Onda bi udeo firmi van EU u kapitalu "Jata" prešao 50% vlasništva i bili bismo u problemu.\nAndrić kaže da je ovo jedini način da svi učestvuju u utakmici za "Jat". U suprotnom "Aeroflot" i druge kompanije van EU ne bi mogle ni da se prijave.


Početnici za volanom najmanje griješe\nHome / Magazin / Početnici za volanom najmanje griješe\nVozači koji imaju do dvije godine iskustva u vožnji prouzrokovali su lani 7,43 odsto saobraćajnih nesreća na putevima Srpske, što je, tvrde u pojedinim auto-školama, jasan pokazatelj da je obuka kandidata kvalitetna te da je pokušaj poskupljenja obuke potpuno neopravdan.\nPredsjednik Udruženja za unapređenje bezbjednosti saobraćaja RS i vlasnik banjalučke Auto-škole “Mir” Milenko Jaćimović kaže da podaci Ministarstva unutrašnjih poslova (MUP) RS pokazuju da su od 10.369 saobraćajnih nesreća, koliko se dogodilo prošle godine u Srpskoj, 770 prouzrokovali vozači koji su imali do dvije godine vozačkog staža.\nSlična situacija bila je i 2017. godine, kada su, od ukupno 9.638 saobraćajki, “mladi” vozači skrivili 743. Posmatrano po starosnoj strukturi, iz dokumenata je vidljivo da su za najveći broj saobraćajki, čak 2.374, odgovorni vozači od 21 do 30 godina starosti, a u stopu ih prate oni u četvrtoj deceniji života, koji su bili krivi za 2.285 nesreća.\nJaćimović kaže da ti podaci MUP-a pokazuju da nije opravdano dugo najavljivano poskupljenje obuke za buduće vozače koje su nadležni u BiH pravdali zloupotrebom zakonskih propisa od auto-škola i spuštanjem cijena nauštrb broja časova, čije se smanjenje negativno odražava na kvalitet.\n“Broj saobraćajki koje su prouzrokovali “mladi” vozači je na nivou statističke greške. Podaci sa terena dokazuju da je javnost obmanjivana tvrdnjama da je obuka loša”, rekao je Jaćimović.\nOn smatra da, ako nadležni žele istrajati u priči da je obuka nekvalitetna, treba da sprovedu analize koje će to i potvrditi.\n“Ne postoji analiza koja pokazuje da će enormno poskupljenje dati bolji kvalitet obuke. To je samo interes pojedinih auto-kuća koje žele da ugase konkurenciju”, kategoričan je Jaćimović.\nInženjer saobraćaja i vlasnik banjalučke Auto-škole “Vrbas” Siniša Radošević tvrdi da obuka kandidata nikada nije bila bolja.\n“Tome u prilog ide taj procenat od oko sedam odsto nesreća koje su skrivili ‘mladi’ vozači. Tačno je da je poskupljenje obuke neophodno zbog rasta cijena goriva, ali realna cijena časa za ‘B’ kategoriju bila bi 20, a ne 35 KM, koliko se spominje”, rekao je Radošević.\nMinistarstvo finansija i trezora BiH zaustavilo je za sada poskupljenje obuke za vozače jer nacrt odluke o jedinstvenim minimalnim budžetskim elementima vrijednosti nastavnog časa iz teorijskog i praktičnog dijela osposobljavanja kandidata za vozače ne sadrži potrebne analize.\nPrema prognozama Milenka Jaćimovića, ukoliko priča o poskupljenju bude sprovedena u djelo, već u prvoj godini doći će do drastičnog pada broja kandidata, kao i do zatvaranja auto-škola i gašenja radnih mjesta.\n“Najveći udar osjetiće prevozničke firme, koje i ovako muku muče sa nedostatkom vozača”, dodao je Jaćimović.


Dodik riješio da RS ide svojim putem: "Ima sve elemente države, svoje institucije, svoj narod"\nDodik riješio da RS ide svojim putem: “Ima sve elemente države, svoje institucije, svoj narod”\n“Mi ostajemo da se radi u organima, ali se neće odlučivati. Okupit ćemo sve Srbe koji tamo rade. Dogovoreno je da to bude na nivou Parlamenta, Vijeća ministara. Neće se donositi nijedna odluka dok se ne riješi pitanje stranih sudija. Nastavljaju praksu koju je vršio Visoki predstavnik, najčešće se donose loše odluke za RS“, kazao je.\n“Pet godina je davno prošlo, nije nikada riješeno. Nismo mogli dobiti saglasnost Bošnjaka koji žele da upravljaju i kreiraju. Nigdje nema da je Ustavni sud ustavotvorac, mogu samo odlučiti da li je nešto u skladu sa Ustavnom ili ne. Veoma jasno u Ustavu se kaže da BiH pripada nadležnost koja je navedena ustavom. Tu nije navedena imovina. Ne bi entitet provodili privatizaciju i upravljala javnim sektorom da je to bila odluka samog Dejtonskog sporazuma. Ovo je skrnavljenje, to je način na koji Ustavni sud želi ukinuti RS“, dodaje Dodik i poručuje da će “RS ići svojim putem”.\n“Rješenje će biti da će RS ići svojim putem i otići će. Znači da će formirati svoje državne nezavisne organe i funkcionisati na teritoriji RS. Ima sve elemente države, svoje institucije, svoj narod“.\n“Dejton je već prekršen, mnogim odlukama Visokog predstavnika. Imate niz odluka Ustavnog suda koji su na zahtjev čak Alije Izetbegovića, tada se odredio Ustavni sud i rekao da je imovina određena Ustavnim sudom. Sada se odjednom ignoriše, a do sada se ignorisalo i nikom ništa“.\n“Naši ljudi će biti u institucijama do momenta dok ne shvate da ne postoji mogućnost da se dogovorimo. Ovo pravna država? Ovo je pravno da ne kažem šta. Dejtonski sporazum je urušen mnogo puta ranije, sve odluke su bile na štetu RS“, kaže Dodik.\n“Obaveza je Amerikanaca da se ne miješaju, a to rade. Što se nas tiče, mi ćemo otići na NSRS nikad uvjereniji da radimo ozbiljan posao za naš narod i donijeti odluku kakvu smo najavili i to će se proširiti“.\nDodik je kazao da je “dosta toga da se o pravima brine Američka ambasada“.\nDodik: “Svi koji uđu u BiH idu u karantin, a ne kao do sada – u kućnu izolaciju”\nSupruga preminulog doktora Pašagića: “Ma, kakav koronavirus… Mog...


"Moler" u kolima krio 16 kg marihuane - Bujanovačke\nPočetna HRONIKA „Moler“ u kolima krio 16 kg marihuane\nBujanovačke16. maj 2019.HRONIKA, NASLOVNA0\nDroga u naslonima sedišta, rezervnom točku, šupljinama (Foto Uprava carine)\nBUJANOVAC, PREŠEVO, 16. maj 2019. – Carinici su rano ujutru 16. maja, u saradnji sa policijom, na graničnom prelazu Preševo sprečili krijumčarenje gotovo 16 kilograma marihuane.\nKako je saopštila Uprava carine, droga je otkrivena kada je u četvrtak oko 1:45 časova za detaljan pregled na ulazu u zemlju izdvojen automobil „opel vektra“ bugarskih registarskih oznaka, kojim je upravljao tridesetogodišnji makedonski državljanin.\nOn je na uobičajeno pitanje, da li ima nešto da prijavi, odgovorio odrečno, rekavši da je moler i da ide u Hrvatsku da radi.\n„Njegov automobil je zaista delovao neuredno, natrpan alatom i priborom za moleraj“.\nTAGGP preševo marihuana uprava carina\nPrevious PostBujanovac i ove subote bez struje Next PostKarijera Slađane Veljković u 50 slika


Evropska unija će do kraja juna ukinuti ograničenja putovanja unutar zone Šengena, dok bi granice mogle biti postepeno otvorene početkom jula, ali o tome tek treba da bude donesena odluka.\n“Verujem da ćemo se vratiti potpuno funkcionalnoj Šengen zoni i slobodi kretanja građana najkasnije do kraja juna”, izjavila je danas evropska komesarka za unutrašnje poslove Ilva Johanson poslije video-konferencije ministara unutrašnjih poslova članica EU.\nJohanson je novinarima rekla da su se mnogi ministri na današnjem sastanku založili da se ograničenje “nebitnih putovanja” iz trećih država u EU, koje važi do 15. juna, produži za dvije sedmice.\nRazličita su mišljenja članica EU o kriterijumima za otvaranje granica, rekla je Johanson i dodala da će se o tome još razgovarati prije donošenja konačne odluke.\nNa sastanku je rečeno da otvaranje granica EU mora biti koordinisano, postepeno, nediskriminatorno i u skladu sa kriterijumima Evropske agencije za prevenciju i kontrolu bolesti (ECDC).\nPri donošenju takve odluke, dodala je Gras, treba se oslanjati na naučne činjenice i informacije ECDC i treba izbeći da te mjere rezultiraju ponovnim uvođenjem kontrola na unutrašnjim granicama.\nGras je rekla da će Evropska komisija sljedeće sedmice dati nove smjernice sa više detalja o funkcionisanju granica EU.\nJohanson je rekla da Evropski centar za prevenciju i kontrolu bolesti smatra da djeluju mjere koje se sprovode protiv širenja pandemije korona virusa. Po podacima tog centra, više od 168.000 ljudi je u EU umrlo od virusa, najviše u Velikoj Britaniji, Italiji, Francuskoj i Španiji, prenio je AP.\n“Održavanje rastojanja među ljudima i druge mjere su naravno i dalje potrebne, ali zdravstvene vlasti tvrde da više nema jasnog opravdanja za ograničenje putovanja ni za mjere na granicama unutar zone Šengena”, rekla je Johanson.\nPredsjednica Nacionalnog komiteta za američku vanjsku politiku: Ohrabrujuća imenovanja zvaničnika SAD za Balkan


Inspektori Republičke uprave za inspekcijske poslove i inspektori u jedinicama lokalnih samouprava u narednom periodu vršiće pojačan inspekcijskim nadzor nad sprovođenjem mjera za sprečavanje i suzbijanje zaraznih bolesti na teritoriji Republike Srpske.\nIz Inspektorata Republike Srpske saopšteno je da će podršku na terenu inspektorima pružati i pripadnici Ministarstva unutrašnjih poslova Srpske.\nU saopštenju se naglašava da je cilj pojačanih kontrola sprovođenje mjera definisanih zaključkom Republičkog štaba za vanredne situacije shodno epidemiološkoj situaciji, koja u posljednjem periodu ukazuje na tendenciju porasta broja osoba pozitivnih na virus korona.\nRad inspektora organizovan je u smjenama, te poslovni subjekti mogu očekivati njihov dolazak u dnevnim, večernjim i noćnim časovima.\n"S obzirom na to da je zaključkom Republičkog štaba za vanredne situacije definisano da je od 1. marta dozvoljeno organizovanje muzike uživo u ugostiteljskim objektima za smještaj, ishranu i piće, upozoravamo ugostitelje da su dužni da se pridržavaju svih propisanih epidemioloških mjera", poručuju iz Inspektorata.\nIz Inspektorata pozivaju privredne subjekte da poštuju radno vrijeme, da radni prostor organizuju tako da se ispoštuju propisane mjere i da vode računa o broju lica koja istovremeno mogu boraviti u objektu.\n"Cilj inspekcijskog nadzora je da se poštovanjem mjera i organizovanjem rada u skladu sa preporukama, omogući odvijanje privrednih aktivnosti u mjeri u kojoj je to moguće. Naš zajednički interes je da privredni subjekti rade, ali uz poštovanje svih propisanih epidemioloških mjera", pojašnjavaju u Inspektoratu.\nU okviru sprovođenja preventivnih mjera na suzbijanju širenja virusa korona, do sada je kod poslovnih subjekata izvršeno 38.677 inspekcijskih kontrola, u kojima su izrečene kazne od 555.000 KM, dok je za 53 objekta izrečena mjera privremene zabrane rada.


Jovanović: Nastavlja se propadanje niških javno komunalnih preduzeća\nPočetak/Politika/Jovanović: Nastavlja se propadanje niških javno komunalnih preduzeća\nNiške Vesti 19. aprila 2019.\n„Zar i do sada datih do 500 miliona dinara za JKP „Gorica“ nije bilo dovoljno već se nastavlja agonija ovog javno komunalnog preduzeća, a nažalost odgovornih nema. Što je najtragičnije nema ni prijave od strane čelnika Grada protiv onih koji su vinovnici ovog sunovrata koji se uvećava uzimanjem novog kredita JKP „Gorica“ u visini od 60 miliona dinara, ovih dana. Najgora posledica nesposobnosti gradske vlasti je što se u celu priču uvlače i ostala javno komunalna preduzeća u gradu u vidu pozajmica, a evo sada su i garanti za njihovu kreditnu agoniju koja će na kraju da potopi grad, kako pišu mediji“, kaže Branislav Jovanović, odbornik koalicije „Niš, moj grad“ u Skupštini Grada Niša.\nJovanović kaže da, prema njegovim informacijama, radnici dečjeg odmarališta „Divljana“ nisu primili platu već deset meseci, a objekat nema struju.\n„U Sportskom savezu, na primer, platu su primili, ali posle pet i po meseci. Očigledno je da brod polako tone, a to potvrđuju i oni koji sa njega odlaze, većnici i ljudi iz KLER-a“, naglašava Jovanović.\nJovanović, kao najbolji primer u kakvoj je situaciji lokalna vlast, navodi naslovnu stranu jednog lokalnog medija gde piše da čelnici Niša počinju izgradnju nove biciklističke staze od Brzog Broda do Kutinske reke, ali dužine od dva kilometra.\n„Tu istu stazu su već počinjali da rade u vreme izbora, samo iz suprotnog pravca od Niške Banje do Kutinske reke“, zaključuje Jovanović i dodaje na kraju:\n„Napominjem samo da nismo svi isti i da smo mi za osam godina već uradili devetnaest kilometara ovih staza uz izgrađene bulevare gde ljudi bezbrižno šetaju i voze, dok se gradsko rukovodstvo ponaša kao da je na početku mandata, a ne da su već osma godina na vlasti, a rezultati nula.“\nBRANISLAV JOVANOVIĆ: U Nišu sve „šminka“ i privid da se nešto gradi\nNIŠ MOJ GRAD: Bacanje para za rekonstrukciju Trga kralja Milana\nBRANISLAV JOVANOVIĆ: Gotovo dve godine vrežinski most čeka na rekonstrukciju


"Noć muzeja": Bogat program - Semberske\n“Noć muzeja”: Bogat program\nMuzej Semberije u Bijeljini najavio je bogat umjetnički i zabavni program za tradicionalno obilježavanje “Noći muzeja” u subotu, 20. maja.\nProgram počinje u 17.00 časova edukativnom radionicom za djecu i roditelje “Arheolog ili paleontolog – pitanje je sad!”, gdje će se prisutni na kreativan i zanimljiv način upoznati sa zanimanjem arheologa i paleontologa.\nU 19.15 časova publika će moći da uživa u koncertu učenika Osnovne muzičke škole “Кornelije Stanković”, a u 20.00 časova biće otvorena izložba “Peglanje /ni/je robija” čiji su autori Tanja Lazić i Snježana Antić iz Muzeja Semberije.\n“Noć muzeja” u Bijeljini obogatiće koncert Hora “Srbadija” u 20.30 časova, kao i scenski prikazi u izvođenju gradskog teatra “Ubuntu” od 22.00 časa, a od 1.00 čas iza ponoći publiku će u Muzeju Semberije zabavljati bijeljinski bend “Arka”.\nMuzej Semberije u Bijeljini dvanaesti put obilježava “Noć muzeja”, jedinstven umjetnički spektakl koji se realizuje u više od 3.000 muzeja u više od 30 evropskih zemalja.\nPrevious : BIJELJINA Uskoro uklanjanje divljih deponija\nNext : Bijeljinskom “Orlu” licenca za remont ruskih helikoptera


U Volkswagenu `čistka`, direktor pod istragom\nNemačka automobilska kompanija Volkswagen suspendovala je direktore svojih ključnih brendova Audija i Porschea zadužene za sektor istraživanja i razvoja, saopštili su neimenovani izvori upoznati sa situacijom.\nNadzorni odbor Volkswagena je prošlog petka odlučio da suspenduje pojedine zaposlene (ne navodeći njihova imena) dok ne budu razjašnjeni detalji oko skandala sa lažiranjem podataka o emisiji štetnih gasova, javlja Reuters.\nAkcije Volkswagena su, kako izveštava AFP, nastavile su da padaju na Frankfurtskoj berzi, potonuvši 6,6 odsto na 100,20 evra. Britanska agencija je prošlog četvrtka javila da će VW otpustiti vodeće ljude u kompaniji, u okviru nastojanja da se oporavi od skandala.\nNadzorni odbor je u petak imenovao Matthiasa Mullera, šefa Porschea, za novog generalnog direktora kompanije, nakon odlaska sa te funkcije Martina Winterkorna.\nSa druge strane, nemačko tužilaštvo je otvorilo istragu protiv Winterkorna. Tužilaštvo u Braunšvajgu je saopštilo da će se istraga usredsrediti na sumnje za prevaru prilikom prodaje vozila manipulacijom podataka o emisiji štetnih gasova.\nU saopštenju se dodaje da istraga ima za cilj da utvrdi ko je odgovoran. U tužilaštvo je stiglo više krivičnih prijava, između ostalog jedna iz samog Folksvagena u kojoj se ne navode imena osumnjičenih.\nManja potražnja za dizel motorima?\nSkandal oko Volkswagenovih automobilima sa dizel motorima, međutim, sve više širi spektar posledica na svetska tržišta.\nPrema analizi Saxo banke, brige oko ekonomskog rasta u Kini, skandal u auto industriji i odluka američke centralne banke o kamatnim stopama, obeležile su kretanja na tržištu roba. Pritom je veliki fokus bio na platini i paladijumu upravo radi otkrivanja skandala VW u SAD.\nNaime, platina je ključna za izradu konvertera dizela, a paladijum je vodeći metal u motorima na benzin, te je stoga cena te dve sirovine zabeležila dramatičnija kretanja.\nPlatina je ostvarila šestogodišnji minimum, dok su ulagači bili u potrazi za paladijumom te je razlika u ceni dostigla i 12 odsto, kaže Ole Hansen, rukovodilac strategije za robe u Saxo Banci, ističući da je u dosadašnjim uslovima platina bila puno zanimljivija ulagačima.\n"Osim što je važna vest za auto industriju uzdrmala tržište deonica, i grupa metala predvođena platinom osetila je drugi talas skandala pri čemu su krenule špekulacije da će se smanjiti korišćenje dizel motora, a time i potražnja za platinom."\nZa značajniju promenu potražnje za vrstama motora biće najvažnije eventualne političke inicijative da oporezivanjem goriva ili samih automobila, dizel motori postanu manje atraktivni", kaže Hansen.\nauto industrija/auto industrija/automobil/berza/deonice/otkaz/svet\nIKEA otvara pogon na istoku Srbije?\nNovih 60 miliona evra za auto-put kroz BiH


Zaharova upitala Nemačku: Zašto ćutite o blokadi ruskih medija u Evropi? - 04.06.2022, Sputnik Srbija\nZaharova upitala Nemačku: Zašto ćutite o blokadi ruskih medija u Evropi?\nPortparolka Ministarstva inostranih poslova Rusije Marija Zaharova je komentarišući izjavu ambasade Nemačke o „nesmetanom radu“ ruskih novinara u toj zemlji... 04.06.2022, Sputnik Srbija\nOna je navela izjavu ambasade Nemačke u Moskvi koja je 3. juna saopštila da je tvrdnja o diskriminaciji ruskih novinara u Nemačkoj netačna. Prema podacima ambasade „u suštini je sve upravo suprotno i trenutno u Nemačkoj radi veliki broj ruskih novinara i to bez bilo kakvih ograničenja".Podsetimo, nakon što je ruski predsednik Vladimir Putin 24. februara objavio o početku specijalne vojne operacije Rusije u Ukrajini, zapadne zemlje su uvele brojne sankcije Rusiji i pokrenule antirusku kampanju.\nrusija, rusija – politika, nemačka, marija zaharova, mediji, ruski mediji, kriza u ukrajini\nPortparolka Ministarstva inostranih poslova Rusije Marija Zaharova je komentarišući izjavu ambasade Nemačke o „nesmetanom radu“ ruskih novinara u toj zemlji, podsetila na blokadu ruskih medija u Evropi i dodala da očekuje komentar Nemačke o slobodi govora.\n„Juče mi je jedan Nemac poslao fotografiju televizijskog ekrana na kome se nalazi sledeći natpis: ‘Ovaj program je trenutno nedostupan. Radimo na uspostavljanju rada servisa. Uzrok problema nije vaša oprema’. Uzrok problema je blokada ruskih medija u Evropi. Taj čovek je želeo da gleda televiziju ‘Rusija’. Sa nestrpljenjem čekam komentare nemačke ambasade u Moskvi na temu slobode govora“, napisala je Zaharova na Telegramu.\nOna je navela izjavu ambasade Nemačke u Moskvi koja je 3. juna saopštila da je tvrdnja o diskriminaciji ruskih novinara u Nemačkoj netačna. Prema podacima ambasade „u suštini je sve upravo suprotno i trenutno u Nemačkoj radi veliki broj ruskih novinara i to bez bilo kakvih ograničenja".\nPodsetimo, nakon što je ruski predsednik Vladimir Putin 24. februara objavio o početku specijalne vojne operacije Rusije u Ukrajini, zapadne zemlje su uvele brojne sankcije Rusiji i pokrenule antirusku kampanju.\n3 Jun, 12:42


Pobjeda u 3. kolu PLŽ BiH ŽRK "Borac" 39:21 HŽRK "Zrinjski" (foto, video)\nRukometašice Borca upisale su i treću ubjedljivu pobjedu u Premijer ligi pošto su u “Boriku” savladale Zrinjski sa 39:21 (21:9).\nPred početak utakmice smo kapitenu iz prošle sezone Dajani Kočić, koja se oprostila od aktivnog igranja uručili poklone u znak zahvalnosti za njen ogroman doprinos u očuvanju kluba u životu kad je bilo najteže. Hvala ti Kočo!\nDomaće su vodile tokom cijelog meča i još jednom pokazale da su u sjajnoj formi, te da će i ove sezone biti glavni pretendent na pehare. Čuvari mreže “osica” Dragana Vukosavljević i Jovan Kodžoman skupile su čak 19 odbrana (13:6), dok je u napadu najraspoloženiji bila Božana Ćutković koja je postigla sedam golova. Šest je postigla Isidora Kršić, a po pet Anđela Stojanović i Sara Majkić.\nU redovima gostujuće ekipe istakla se golman Džana Softić sa 12 odbrana, dok je Katarina Radić postigla šest golova.


Foto: Velibor Tripić | Gužve na parkingu i dalje veliki problem UKC-a\nAnja Matarugić 29.05.2020 19:00\nBANJALUKA - Jedan od najvećih problema za normalno funkcionisanje Univerzitetskog kliničkog centra RS (UKC RS) godinama predstavlja nedostatak parking mjesta i mi aktivno radimo na rješenju tog dugogodišnjeg problema, rekao je za "Nezavisne" Vlado Đajić, generalni direktor UKC RS.\nOn je istakao da kroz ovaj klinički centar svakodnevno prođe oko 12.000 ljudi, jer osim zaposlenih i pacijenata, na UKC RS dolaze i posjetioci, kao i studenti medicine.\n"Izgradnja parkinga na Paprikovcu nije samo izgradnja parkinga, već rješavanje saobraćajnih problema jednog dijela grada i to zahtjevnog dijela grada, koji se nalazi na brdu i koji sa jedne strane ima rudnike i trusno tlo", naveo je Đajić.\nIstakao je da je bitno da ovaj problem što prije bude riješen, jer će se za dvije do tri godine na prostoru Univerzitetskog kliničkog centra RS smjestiti još nekoliko objekata.\n"Doći će do preseljenja i izgradnje novih zgrada, kao što je zgrada Medicinskog fakulteta, Medicinske škole, Centra za naučnoistraživački rad, a u perspektivi je i preseljenje Klinike za psihijatriju, što će sigurno dovesti do rasta broja osoba koje cirkulišu u krugu UKC RS", objasnio je Đajić.\nDodao je da je prije nekoliko godina napravljen privremeni parking ispred Klinike za ginekologiju i akušerstvo, koji je svakodnevno zakrčen automobilima.\n"Takođe smo asfaltirali zemljište ispod tehničkog bloka, ali i taj parking je prebukiran automobilima", rekao je Đajić.\nNaveo je da su vozila često parkirana po trotoarima i zelenim površinama te da to predstavlja veliki problem, jer pacijenti ne mogu lako da dođu do Urgentnog centra i do ljekara.\n"Mi smo veoma ozbiljno pristupili rješavanju ovog problema, šest mjeseci su na rješenju radili saobraćajni i građevinski inženjeri iz Beograda, koji su tražili adekvatnu lokaciju pokraj bolnice gdje bismo mogli da napravimo parking za veliki broj automobila", kazao je Đajić.\nNaveo je da je jedno od rješenja dugogodišnjeg problema izgradnja garaže na pet etaža, vrijednosti od oko 30 miliona KM bez PDV-a.\n"Plan i projekat izgradnje ove garaže je napravljen i mi trenutno pravimo oko 2.200 parking mjesta, koja bi trebalo da budu gotova za dvije godine", rekao je Đajić te dodao da će odluku da li će se garažni parking naplaćivati donijeti u saradnji sa Gradskom upravom, Ministarstvom zdravlja i socijalne zaštite RS, kao i Vladom RS.\nUKC RS Vlado Đajić


IVANJICA INFO | Ivanjički radio | Foto Ivanjica - Poštujemo Partizan ali verujemo u sebe(VIDEO)\nOd svih klubova superligaša u Srbiji Partizan je jedina ekipa koju Ivanjičani nisu pobedili, bilo je nerešenih rezultata, tvrdih utakmica, ali je nekako crno beli tim uvek odolevao svim napadima. Sa druge strane ivanjička ekipa je ove godine dobro započela prolećni deo takmičenja i iz dve utakmice osvojila je četiri boda koja su i te kako bitna u borbi za opstanak u ovom rangu takmičenja. Iz 21 utakmice ivanjička ekipa ima skupljenih 25 bodova i nalazi se na trinaestom mestu tabele. Pred utakmicu sa Partizanom u klupskim prostorijama je održana konferencija za novinare.\nIgor Bondžulić šef stručnog štaba ivanjičke ekipe je istakao da je pred njegovom ekipom veliki zadatak, svestan je kako kaže sa kim igraju prvenstveni meč i veliko poštovanje svima ali otpor se mora pružiti i samim tim će i rezultat doći upravo onakav kakav očekuje:“Imamo priliku da pokažemo šta znamo na terenu. I dalje nisam prelomio tim koji će se suprostaviti Partizanu, imamo igrače na koje se oslanjamo i svaki od njih može da igra. Imamo seriju povoljnih rezultata i to nam daje za pravo da se nadamo i dobrom rezultatu u susretu sa Partizanom.“\nFilip Pavišić kaže da je posle dva susreta u prolećnom delu sjajna atmosfera u ekipi i da je susret sa Partizanom prilika da se tako nešto i pokaže na terenu:“Prezadovoljni smo za sada onim što smo postigli, pred nama je protivnik o kojm ne treba puno trošiti reči. Partizan ima svoj ciilj, mi imamo svoj i videćemo u sredu ko će imati više snage i sreće da uspe u svojim namerama.“\nPosle utakmice sa Partizanom ekipa Javor Matisa u 23.kolu dočekuje Novi Pazar. Podsećamo da iz elitnog ranga srpskog takmičenja u fudbalu ove sezone ispada šest ekipa.


source.ba | Almir Ćehajić Batko se tereti da je nezakonito stekao više od pola miliona KM\nNakon kriminalističke obrade u SIPA-i osumnjičeni Almir Ćehajić Batko je predat u nadležnost Tužilastva Kantona Sarajevo.\nSarajevska policija i dalje traga za trojicom migranata osumnjičenih zbog ubistva na Ilidži\nTužilaštva KS: Zaprimili smo prijavu protiv Efendića, bit će izvršene provjere\nKako je kazala portparolka ove pravosudne institucije Azra Bavčić, Ćehajić se tereti da je zloupotrebom položaja i pranjem novca stekao nezakonitu korist u iznosu većem od pola miliona maraka.\n"Bit će zadržan 24 sata i nakon što ga u tom zakonskom roku ispita postupajuća tužiteljica, odlučit će o daljnjim mjerama. Pod istragom je još jedna osoba, koja je trenutno nedostupna organima gonjena", kazala je Bačvić.\nĆehajić je priveden u okviru akcije kodnog naziva "Network". Izvršeni su pretresi na četiri lokacije i izuzeta određena dokumentacija koja će poslužiti u daljnjem krivičnom postupku.\nTagovi: Otvorena mrezaTuzilastvo KSAlmir Cehajic Batko


MINISTAR POPOVIĆ: Edi Rami treba zabraniti ulazak u Srbiju | Vesti Dana\nMINISTAR POPOVIĆ: Edi Rami treba zabraniti ulazak u Srbiju\nIzjava premijera Albanije da će Albanija i Kosovo imati zajedničkog predsednika predstavlja neprijateljski čin prema Srbije, kaže lider SNP Nenad Popović.\nMinistar Popović (Foto: Screenshot)\nPredsednik Srpske narodne partije i ministar bez portfelja je u izjavi za medije ocenio da bi zbog neprijateljskog čina prema Srbiji, zbog podrške razbijanju Srbije i podsticanju stvaranja „velike Albanije“ na našem tlu, Edija Ramu trebalo proglasiti „personom non grata“ u Srbiji, a ambasadoru Albanije u Beogradu uručiti oštar demarš.\n„Ova izjava, koja je izrečena u Prištini, na srpskom Kosovu, povodom obeležavanja desetogodišnjice od protivustavne odluke šiptarskih separatista o otcepljenju, ukazuje na jasan i nedvosmislen plan da se na Balkanu i na srpskom tlu stvara takozvana Velika Albanija“, naveo je Popović u izjavi za javnost.\nOn ocenjuje da se u ovoj izjavi pokazuje pravi cilj otcepljenja Kosova i svih onih koji su taj sramni čin podržavali – „da se granice u regionu prekroje u korist Albanaca i izazovu nove tenzije i sukobi na Balkanu“.\n„Srbija je otvorena za dijalog sa Albancima radi pronalaženja održivog rešenja za status južne srpske pokrajine koje će biti u skladu sa Ustavom Republike Srbije i Rezolucijom 1244 Saveta bezbednosti UN“, naveo je Popović.\nPrema njegovim rečima, Beograd je spreman na ustupke i kompromise, ali nikako nije spreman na to da se cepa srpska teritorija, niti da takve separatističke tvorevine kao što je lažna država Kosovo ulaze u međunarodne organizacije, a posebno u Ujedinjene nacije.\n„Uvek smo bili dobri domaćini, ali zahtevamo poštovanje našeg nacionalnog dostojanstva, našeg Ustava i međunarodnog prava“, ukazuje Popović.\nOn je pozvao i predstavnike međunarodne zajednice, posebno one koji su zdušno podržavali takozvanu kosovsku nezavisnost, da osude izjavu Edija Rame i jasno saopšte da su opasne ideje koje je izneo albanski premijer neprihvatljive i nedopustive.\nRama je u nedelju izneo ideju o zajedničkoj spoljnoj i bezbednosnoj politici Albanije i Kosova, kao i o izboru jednog predsednika.\n„Albanija i Kosovo će imati zajedničku spoljnu politiku, a ne samo zajedničke ambasade i diplomatske misije. Zašto da nema čak i jednog predsednika kao simbola nacionalnog jedinstva i zajedničke nacionalne bezbednosne politike“, rekao je Rama u nedelju na svečanoj sednici kosovske skupštine povodom desete godišnjice od jednostranog proglašenja nezavisnosti.\nIzrael i Amerika testriali protivraketni sistem koji presreće rakete u svemiru!\nSNIMALI GENERALŠTAB DRONOM: Uhapšena 2 Amerikanca i 2 Ukrajinke u Beogradu!


EK objavila novi izveštaj o stanju vladavine prava u Srbiji, u ovim oblastima nema opipljivih rezultata - Infobrif\nObjavljeno 18.11.2019. u 15:01 poslednja izmena 18.11.2019. u 14:32\nBrisel FOTO: Wikipedia\n„U nekim oblastima Srbija je postigla napredak u zakonodavnim i institucionalnim reformama, dok se u drugim suočava sa ozbiljnim kašnjenjima. Postoje oblasti u kojima rezultati počinju da se primećuju, dok u drugima još nema opipljivih rezultata“, ocenjuje Evropska komisija u izveštaju koji je prošle nedelje uputila zemljama članicama.\nEK navodi da je proces ustavnih reformi u cilju jačanja nezavisnosti pravosuđa trenutno „na čekanju“, od kada je Vlada u novembru 2018. podnela inicijativu Narodnoj skupštini za izmenu Ustava.\n„Srpske vlasti najavile su da se sledeći korak, glasanje na plenaroj sednici Skupštine, očekuje posle parlamentarnih izbora na proleće 2020. godine“, navodi izveštaj i podseća da je Venecijanska komisija ocenila da Vladin predlog izmena Ustava sledi njene prepouke.\nDok su ustavne promene na čekanju, Komisija ocenjuje da „sadašnji ustavni i zakonski okvir i dalje ostavlja prostor za neprimeren politički uticaj na pravosuđe.“\n„Vladini zvaničnici, nekad i na najvišem nivou, nastavljaju da javno komentarišu tekuće istrage i sudske procese, kao i pojedinačne sudije i tužioce. Kampanje u tabloidima usmeravane su na članove pravosuđa poznate po kritičkim stavovima o reformi pravosuđa. Pravilnik o ponašanju za članove Parlamenta i Vlade o granicama dozvoljenog u komentarisanju sudskih odluka i postupaka ne predviđe nikakve sankcije, a Srbija tek treba da pruži informacije o njegovoj primeni“, navodi se u izveštaju.\n„U celini, od kada je u proleće 2018. godine predsednica Vlade ponovo pokrenula proces, rad je bio inkluzivan i transparentan, ali medijska udruženja primećuju, međutim, da raniji nacrt koji je upućen Evropskoj komisiji u maju 2019. godine nije odobrila Radna grupa“, ističe se u izveštaju.\n„Slučajevi pretnji, zastrašivanja i nasilja protiv novinara i dalje su zabrinjavajući, posebno na lokalnom nivou“, ocenjuje Evropska komisija i dodaje da je „politički i ekonomski uticaj na medije i dalje razlog za brigu“.\nU delu izveštaja o poglavlju 24, navodi se da postoje pozitivni koraci u upravljanju granicama i migracijama, uključujući i primenu procedura za azil koje su u skladu sa evropskim standardima, borbi protiv sajber kriminala, trgovine ljudima, pranju novca.\nNajbolje šanse da bude otvoreno ima poglavlje 4 o slobodnom kretanju kapitala, kao i poglavlje 2 o slobodnom kretanju radnika, dok su u proceduri odlučivanja i poglavlje 21 o trans-evropskim mrežama i poglavlje 14 o politici saobraćaja, prenose izvori u Briselu.


Calvin Klein Jeans – proleće/leto 2016\nPopularni modni brend predstavio je svoju novu džins kolekciju...\nRetko koji brend ima toliku popularnost kao Calvin Klein. Ovoga puta, popularni brend je svoj fokus uperio ka džins odevnim kombinacijama. Džins je materijal koji nikada neće umreti i zastariti, a jasno nam je i zašto, neverovanto je otporan i uvek izgleda moderno i u trendu.\nNova džins kolekcija u sebi sadrži farmerice, jakne i košulje koje mogu nositi muškarci i žene. Pored odeće od džinsa, Calvin Klein je predstavio i sjajne polo majice, kao i aksesoare u vidu naočara i torbica.